text:
Ndabasuhuje, nanjye nje kubagisha inama ndi imukobwa muto mfite 23 nakundanye nusore tumaranye umwaka n’amezi 2 turifuza kurushinga aherutse kuntwara iwabo igitangaje umunsi twavuye iwabo yahise ambwira ko afite umwana ndetse ufite amezi 8 none bavandimwe byanyobeye igihe cyose twamaranye ko atari yarabimbwiye ese mbane nawe koko ko mfite ubwoba ko yazampisha n’ibirenze ibyo. Nimungire inama ndababaye pe
Ibitekerezo
Mumaranye umwaka n'I give umwana afite ameze umunani. Kiran imibare. Yaguciye in Yuma muri mu rukundo. Kuko umwaka iyo aba ari mukuru kuruta urukundo rwanyu birumvikana. Keretse niba witeguye gusezerana numugabo uzajya akuzanira abana yabyaye muri marriage yanyu. Kanda hano umusubize
Jojo aransekeje imbavu zirandiye ark inama nagira uwo mukobwa umwana nu mugisha kandi niba yarabanje kukujyana iwabo nukugirango umugirire icyizere ari nkawe se ufite uwo mwana umuhungu yabikuziza gsa niba wumva umwana yakuber umutwaro bireke aho kugira ngo uzajye gutesa umwana cg wirirwa ucyurira umugabo wawe urumva niho hava amakimbirane Kanda hano umusubize
Kubwanj numva ataco bitway koyaramutse akubwiye ukuri yagaragaje icizere agufitiye nimubandanye. Kanda hano umusubize
Niba muramutse mushakanye mubona uwo babyaranye ntamutima mubi afite muzabane??????? Kanda hano umusubize
Niba ubona uwo muhungu ubona agukunda, nakugira inama yo kubana nawe kuko nkeka yarakubwiye ko afite umwana utabimubajije. Ashobora kuba yaracitswe akabyarana n'umukobwa adakunda cyangwa atifuza kubana nawe, niba wamukundaga nawe mwemere kandi wishimire ko abyara namwe muzongeraho uwanyu mubarere. Kanda hano umusubize
Wowe ubwirwa niki ko uzabyara ushobora kwishyira hejuru akazana nyina Kanda hano umusubize
Bjr,aba jeunes ikibazo mugira ni kimwe ubu ni uko wasanga nawe mwararyamanye usibye ko wagize chance ntiyayigutera.Niba nawe bikubaho mugasambana ntiwamutera ibuyeahubwo mwakwisungana mukagiarana inama.Ariko kandi niba uzi ko wirinda ibyo bintu uyo ntabwo ari umugabo nuzaguteza ibibazo nubundi mwarabanye wamwihorera.Inama ya nyuma niba usenga byukuri wirinda icyaha ndumva utabyemera wategereza uwawe Imana irahari izakubakira Kanda hano umusubize
Umva Muvandimwe Ndimukuru Ndakuruta Ariko Sindubaka: Icyo Ugomba Kumenya N'uko Ntamugabo Udasambana Ubwose Kwagusiga Akarongora Umukozi Akanamutera Inda Kandi Mubana Nkaswe Ako Kaziranejye Icyumvikana N'uko Yakumenye Amaze Kumutera Inda Inama Rero Musezerane Utazitwa Indaya Ubundi Wumveko Ufite Abagabo Babiri Ubakunde Kimwe Nutabikora Uzahera Iwanyu Kuko Biryoha Bisajyiwe Ntawe Uzabona Wiharira Wenyine By Kanda hano umusubize
Niba umwana afite amezi 8 bivuze ko uwamubyaye amaze umwaka n'amezi 5 asamye iyo nda kandi wowe mumaranye umwana n'amezi 2 nkuko wabivuze. Ubwo birumvikana ko mwakundanye yaramaze gutera inda, kuba atarahise abikubwira wasanga nawe atari bwamenye ko umwana ari uwe koko cyane ko umwana akura ahinduka mu mezi ya mbere. Nakugira inama yo kwigizayo ubukwe ugafata umwanya uhagije wo kumenya uwo mugiye kubana ukanamenya icyatumye atandukana n'uwo wa mbere Kanda hano umusubize
NGE UZAMPAMAGARE Kanda hano umusubize
mpamagara nange nkugire inama irambuye cyase umbipe. Kanda hano umusubize
Mushiki Wange Ubane Nawe Kuko Kugira Umupeti Sikibazo Cyatuma Mutabana Impamvu Kukise Yemeye Kubikubwira Ko Atabiguhishe Kanda hano umusubize
humn.ntimugakinishe ibintu byiki gihe.niba yaraguciye inyuma mutarabana mumaze kubana yakwihererayo.banza umenye niba atari ukukugerageza ngo akubeshye,ark niba ari nabyo wabivamo uracyari muto wikwiyangiriza avenir yawe.ejo utazaririra mu myotsi kd ibuye ryagaragaye.kuba yarabikubwiye sizindi mpuhwe,nuko azi ko nimusezerana imbere yumurenge,mukeba wawe ashobora kuhatera amatako ibyari ubukwe bikaba induru.shishoza Dada we! Kanda hano umusubize
humn.ntimugakinishe ibintu byiki gihe.niba yaraguciye inyuma mutarabana mumaze kubana yakwihererayo.banza umenye niba atari ukukugerageza ngo akubeshye,ark niba ari nabyo wabivamo uracyari muto wikwiyangiriza avenir yawe.ejo utazaririra mu myotsi kd ibuye ryagaragaye.kuba yarabikubwiye sizindi mpuhwe,nuko azi ko nimusezerana imbere yumurenge,mukeba wawe ashobora kuhatera amatako ibyari ubukwe bikaba induru.shishoza Dada we! Kanda hano umusubize
Reka uwo muhungu kuko uwo mwana yamubyaye mukundana . Mû gihe mwari mukinatangira gukundana bigishyushye ninabwo yateraga inda kuruhande. Yazaga kukubwira ubusa mwatandukana akajya kububwira nabandi akongeraho gusambana akoreye aho . ibyo ntiwazabivamo. Amezi 8 yose yayamaze akuragiye ajya no kureba uwo mwana we yaragufashe nkikigolyi. Mureke agende yikorere ibibazo bye wenyine Uracyari na muto ntiwazabasha kwihanganira ikururukana rye nuwo mwana na nyina. Reka iyo ndaya yumugabo Kanda hano umusubize
burya koko izina niryo muntu "AKUMIRO" we urahemutse tubuze byose kuko nawe ubwawe uracumuye ese buriya uriya muntu nindaya koko ese ubwo ungana ute ndavuga ufite imyaka ingahe ahubwo icyo mbona ntimunumvira inama zabahora babagira ngo niba unaniwe kwifata koresha agakingirizo , yewe abubu we''''' naho mukobwa rero reka kwiraga ibibazo kugeza ubu ikibazo niwowe kuko uwo mugabo numuhungu mwiza kuko ntacyo yaguhishe nkushaka kubana nawe ese ye wowe ntawari wanagukozaho imitwe yintoki ubwo se iyo agutera inda akakwanga wari buzahere murugo iwanyu huuuu itonde urebe neza koko uwo musore niba agukunda mubane kuko burya baca umugani ngo umwana amenya nyina ntamenya se eseye uri marayika kuburyo uvuga ngo yabyaye umwana ishyano ryaraguye nakugira inama ivugango ntukiteshe umugisha wari wabonye kuko ushobora kubenga urya igufwa ugashaka urimira bunguri ndetse ufite nabo wita abagore 100 aho ageze arongora yagaruka akakwereka ko agukunda wiziza rero umukunzi ko yabyaye keretse wowe niba wanga abana kandi niba abanga ntabo uzabona Kanda hano umusubize
yarakubeshe azahora cyangwa akomeze kumubyarira aho yaciye ntihaba urwango. Bivemo uwo n.umusambanyi ko mwari inshuti kuki yagiye gusambana mufitanye gahunda?? uko niko azakomeza nimubana.Hitamo rero. Kanda hano umusubize
Ahhh maze ugiramahirwe bamubwizukuri . umwana se atwayiki ? Nanamuzana uzamurere kuko umwana niyo waba utaramubyaye numugisha. Se mukobwa tekereza uramutse uzanye amahane ngo ntugishakanye nawe Ngo yabyaye hanze maze wowe washaka ukazabururubyaro .!!!! Wazarirayanganiki ? Wowe rebakoko niba gukukunda murushinge kubyara sikibazo kandi muzagirumugisha Kanda hano umusubize
Umva igikobwa emera urongorwe ibindi byose byihorere kd umenyeko abahungu babuze ndabeshyase ahubwonkw'ifurije urogo rwiza nibicamo uzampamagare nange ndumusore ndashaka uwotwikundanira my numbe is 0725808194 Kanda hano umusubize
yewe mukobwa urukundo rwa none ni uko rumeze n'undi wazashaka byaba ukundi isi yarashaje gushaka ni impano y'Imana senga utuze ibindi bizakemura Imana kandi muzabane!! Kanda hano umusubize
Kuki igitekerezo cyanjye gihezwa? Kanda hano umusubize
Ntuzibeshye ngo uvugengo reka wirengagize kuko nzi umukobwa byabayeho nukenera amakuru arambuye uzayambaze Kanda hano umusubize
Erega mwebwe mufata ibintu nko gukina! Iyo aza kubyara ataramenyana nuyu Mukobwa akabimubwira byari kuba byo. Bivuga ko ya mutrompye baracuditse na fiance. Ni wowe guhitamo ariko uwo Mugabo ni indaya. Niba se asambana hanze muri fiance nagushaka azabireka? Naho kubikubwira nta kundi byari kugenda kuko wahisha mumufuka ariko ntiyahisha umuntu ukura. Your choice. Kanda hano umusubize
Erega mwebwe mufata ibintu nko gukina! Iyo aza kubyara ataramenyana nuyu Mukobwa akabimubwira byari kuba byo. Bivuga ko ya mutrompye baracuditse na fiance. Ni wowe guhitamo ariko uwo Mugabo ni indaya. Niba se asambana hanze muri fiance nagushaka azabireka? Naho kubikubwira nta kundi byari kugenda kuko wahisha mumufuka ariko ntiyahisha umuntu ukura. Your choice. Kanda hano umusubize
Ugize Amahirwe Arabikubwira None Byakire Kandi Umwana Azamuzane Mumurere Nibwo Atazakomezd Gukururana Nuwo Mugore Kdi Umenyeko Ibyo Bidasobanura Uburaya Ahubwo Gucikwa Bibaho Kanda hano umusubize
UGI AMAHIRWE JYEWE NDABO AGUKUNDA Kanda hano umusubize
yooooooo jyewe ndi wowe nakwemera arikose ubona agukunda byukuri ese nyina wumwana yakubwiyeko banfuye iki kd yaramubyariye ese ntazateza iki bazo banza umenye niba uwo yabyaje yijyeze kumufasha akamwereka urukundo nibwo uzamenya uwo ariwe nusanga ataritaye kuwamubyariye infura nawe ntarukundo yazakujyirira yaba azaguhisha byishi Kanda hano umusubize
Niba agukunda nawe umukunda,ibyo ntibyatuma mutandukana. Kuba yabikubwiye,ubwabyo n'uko nawe yafashe umwanzuro wo kubana nawe. Ntugire ubwoba,ahubwo ujye urushaho kumuganiriza,bityo azakubwira n'ibindi. Urukundo ni akazi katoroshye sister, ujye ugira n'ibyo wirengagiza kugirango umutima wawe ukomerere mu rukundo Wihangayika muganirize, naho ibyo kugira umwana si ikibazo, kuva abikwemerera we ubwe Kanda hano umusubize
KUKI ATABIGUHISHE Kanda hano umusubize
Rekana nawe sha nakundanye numuhungu aza kumbwira ko afite umwana umwe hashize iminsi arongera ambwira ko hari umuntu umubeshyera undi antera inda aranyihakana ngo ntagahunda yo gushaka afite ndabyara nyuma naje gusanga afite abana 5. Ariko nubu aranyinginga nkamwihorera kuko abona ntacyo mukeneraho harigihe wasanga afite abandi banza ushishoze. Kanda hano umusubize


c: text/html

text:
"Ariko ndababwira ukuri yuko ikizagira icyo kibamarira ari uko ngenda, kuko nintagenda Umufasha atazaza aho muri, ariko ningenda nzamuboherereza.” Yohana 16:7
Biragoye ko umuntu wese uvuze ngo ibi ni ukuri abantu bahita bizera ko ibyo avuze ari ukuri, ninayo mpamvu Yesu Kristo yari azi neza ko abigishwa be byari bigoye ko bakumva ko ibyo ababwira ari ukuri. Maze arababwira ati”ningombwa ko ngenda” ukurikije uko yaravuze byerekanaga ko we atazaba ahari kandi yarimo abwira abigishwa be amakuba n’imibabaro bazanyuramo.
Intumwa za Yesu Kristo zaje kubona umumaro w’ijambo ry’ukuri yababwiraga ko atazaba ari kumwe nabo nyuma. Iyo akomeza kubana nabo ku mubiri, ntibyari gushoboka ko abana nabo bari I Yudaya kandi we yibereye I Galeraya ariko amaze kugenda yongeye kubana nabo mu buryo bw’umwuka bityo bahabwa umugisha wo kubana nawe ahantu hose no mu mibabaro yose bacagamo, ibi ntabwo byabaye gusa mu kinyejana cya mbere ngo tuvuge ko byarangiye Yesu Kristo atakiri kumwe na bamwizeye bose mu buryo bw’umwuka.
Kugeza ubu Yesu aracyabana nabamwemeye bose kandi azakomeza kubana nabo kugeza ubwo azagaruka mu buryo bw’umubiri ku munsi umwami Imana azashaka kujyana itorero rye.
Ese uriteguye kuzajyana na Yesu Kristo ubwo azaba agarutse? Ese hari igihe ujya ujyeramo ugatekereza ko Yesu mutakiri kumwe? Yesu Kristo abana nawe ibihe byose, burya no mu byago muba muri kumwe niyo mpamvu bitaguhitana cyangwa ngo biguherane. Wigira agahinda ngo wiganyire ahubwo haranira kwezwa no kwitegura kugaruka k’umwami Yesu Kristo kugira ngo azasange witeguye. Nongere nti” Yesu Kristo abana nawe ibihe byose mu buryo bw’umwuka kandi azongera agaruke.

robotstxt: allowed

filter: keep


text:
Ku mugoroba wo kuri uyu wa Gatatu tariki 24 Kanama 2016, ni bwo iyi batiri ya terefone ya Uwamungu Chadrack, nyir’iyo butike yo mu Kagari ka Kinazi mu Murenge wa Kinazi, yari icometse ku muriro w’amashanyarazi ariko iza kuzura ihita iturika bihura na peteroli yacururizwaga muri iyi nzu bikongora butike yose.
Umunyamabanga Nshingwabikorwa w’Umurenge wa Kinazi, Patrick Mutabazi, yavuze ko nyir’iyo butike yari yakuye batiri muri terefone akayishyira ku muriro yarangiza akigendera.
Yagize ati “Hari ukuntu bafata batiri ya telefone barangiza bakayihambira kuri sharigeri bagacomeka ku muriro. Na we ni ko yabikoze arangije arakinga aragenda."
Yakomeje agira ati "Batiri yuzuye irangije irasandara, bikubitiyeho umuriro ndetse na peterori yacururizwaga muri iyi butike, umuriro uragurumana inzu irashya n’ibirimo byose.”
Mutabazi yavuze ko umuriro ukimara gufata iyi butike, abaturage bahise baza gutabara bakagerageza kuzimya ariko bikanga, bituma hahiramo ibicuruzwa bifite agaciro kari hejeru y’ibihumbi 600Frw.
Gusa, ngo nta muntu wahiriye muri iyi nzu cyangwa ngo ahakomerekere, nubwo umuriro washatse no gufata izindi nyubako byegeranye ariko abaturage bagakomeza kuwunaniza.
Yasabye abantu kwitondera ibyo bakorera ku muriro w’amashanyarazi, avuga ko kamdi bakwiye kujya bashaka uko bacuruza peterori cyangwa mazutu, batazivanze n’ibindi bicuruzwa.
Ibitekerezo ( 3 )
nukwihagana
Ibi byakagombye gucika rwose mu baturage. Abantu bihaye gucaginga Battery za Tel uko bishakiye batitaye kuri Characteristics za chargers na Battries. Ntabwo umuntu apfa gucaginga uko yiboneye ngo nuko ari charger abonye!!! Bajye babanza basome amategeko yo gukoresha battry na charger biba byanditse ho babone kubikoresha!!
nanjye sinzabyongera peeee!!!! nabikoraga none nisomo


text:
Umugabo witwa Mvuyekure Blaise w’imyaka 27, wo mu kagari ka Gatereri, mu murenge wa Butare mu karere ka Rusizi, afungiye kuri Sitasiyo ya Polisi ya Nyakabuye nyuma y’aho yari agiye kwiyahura yimanikishije ikiziriko cy’ihene, bakamutahura atarashiramo umwuka.
Umunyamabanga Nshingwabikorwa w’umurenge wa Butare, Habiyaremye Janvier, yabwiye Imvaho Nshya ko Mvuyekure yashatse kwiyahura abitewe n’amakimbirane aturuka ku kuba yarashatse ko bagurisha isambu kugira ngo abone amafaranga yo kujyana mu bucuruzi, umugore akamubera ibamba.
Yagize ati “Uyu mugabo usanzwe ari n’umusinzi ngo umugore yagize amakenga ko isambu n’igurishwa, umugabo azayatsinda mu kabari urugo rukagwa mu bukene bukabije, abana 2 bafitanye bakicwa n’inzara, yanga ko isambu igurishwa, amakimbirane arakara cyane kugeza aho umugore yafashe icyemezo cyo kwahukana, amaze igihe iwabo aragaruka ubu yari amaze icyumweru gusa agarutse.’’
Yongeyeho ati “Amakimbirane yarakomeje, umugabo amubwira ko natareka ngo agurishe iyi sambu aziyahura umugore agapfakara akareba igifite inyungu kurusha ikindi, ngo mu ma saa tatu n’igice z’ijoro ryo ku cyumweru gishize ni bwo umugore yabonye umugabo aryamye kandi yagombaga kujya ku irondo, abimwibukije batangira gutongana ni bwo umugabo yafataga ikiziriko cy’ihene akizirika mu giti ku mbuga umugore asohotse abibonye avuza induru, mwene nyina abyumvise ahita atabara vuba amuzitura atarashiramo umwuka.’’
Uyu mugabo ngo yahise afatwa n’irondo yari yanze kujyaho, riramurarana kugira ngo atongera kwiyahura, ashyikirizwa polisi kugira ngo abazwe iby’ubu bugizi bwa nabi yari agiye kwikorera, hato atazabukorera n’umugore we.
Gitifu Habiyaremye yasabye abaturage kureka amakimbirane no gushaka gusesagura umutungo w’urugo kuko na wo ugira amategeko awugenga.
Anavuga ko kwiyahura atari umuti w’ibibazo byose bahura na byo, ko ibyiza ari ukugana ubuyobozi bukabikemura, anibutsa abaturage ko ntawe ukwiriye guhatirwa kwicungira umutekano akora irondo, kuko nk’uyu mugabo ngo yari yiryamiye kandi azi ko agomba kujya kurara irondo.
Bibaye hatarashira n’icyumweru mu murenge wa Rwimbogo na bwo muri aka karere umugore yimanitse mu gitenge ku gisenge cy’inzu agakurwamo n’abana be.
Hari hashize imyaka igera kuri 6 abahinzi b’icyayi bibumibye muri koperative y’abahinzi b’icyayi ba COTHEGA bagihinga mu mirenge ya Karambi na Cyato mu karere ka Nyamasheke, kitababyarira umusaruro (...)
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
sam.
24
sept.
2011
ISOMO RYA MBERE
Igitabo cy’Umuhanuzi Baruki (Bar 1, 15-22)
15Ubutabera ni ubwa Nyagasani Imana yacu, naho twebwe icyo dukwiriye ni ugukorwa n’ikimwaro, nk’uko bimeze ubu ku muntu wese wo muri Yuda no ku baturage b’i Yeruzalemu, 16ku bami n’abatware bacu, ku baherezabitambo, abahanuzi n’ababyeyi bacu. 17Ni koko twacumuye kuri Nyagasani, 18turamusuzugura kandi ntitwumva ijwi rya Nyagasani Imana yacu, ryaduhuguriraga kugendera mu nzira z’amategeko ye. 19Kuva ubwo Nyagasani avanye abasekuruza bacu mu gihugu cya Misiri kugeza uyu munsi, twakomeje guhemukira Nyagasani Imana yacu, turigomeka twanga kumva ijwi rye. 20Ngiyo imvano y’ibyago n’imivumo bitaduhwemera kugeza na n’ubu, nk’uko Nyagasani yabibwiye Musa umugaragu we, igihe avanye abasekuruza bacu mu Misiri kugira ngo aduhe igihugu gitemba amata n’ubuki. 21Twanze kumva ijwi rya Nyagasani Imana yacu, ngo dukurikize amabwiriza yose y’abahanuzi yatwoherereje ; 22ahubwo twarigendeye buri muntu akurikije ibyifuzo bibi by’umutima we, tujya gukorera izindi mana maze dukora dutyo ibidatunganiye Nyagasani, Imana yacu.
ZABURI (Zab 79 (78), 1, 2, 3, 4b.5, 8, 9)
Inyik/ Nyagasani, girira ikuzo ry’izina ryawe maze untabare.
Mana, abanyamahanga barakurengereye,
bahumanije Ingoro yawe ntagatifu,
Yeruzalemu bayihinduye amatongo.
Imirambo y’abagaragu bawe,
bayigaburiye ibisiga byo mu kirere ;
imibiri y’abayoboke bawe,
bayigaburira inyamaswa zo ku gasozi.
Amaraso yabo bayamennye nk’umuvu w’amazi,
mu mpamde zose za Yeruzalemu,
kandi nta wasigaye ngo abahambe.
Twahindutse insuzugurwa mu badukikije ;
mbese Uhoraho, uzarakara na ryari ?
Ishyari ryawe se rizakomeza rigurumane nk’umuriro ?
Ntuduhore ibicumuro by‘abasekuruza bacu,
udusanganize bwangu impuhwe zawe,
kuko tugeze ahaga !
Dutabare, Mana y’agakiza kacu,
ugiriye ikuzo ry’izina ryawe ;
turokore utubabarire ibyaha byacu,
ugiriye izina ryawe.
IBANGONDIRIMBO RIBANZIRIZA IVANJILI (Zab 95 (94), 8)
Alleluya Alleluya.
Uyu munsi ntitunangire umutima wacu,
ahubwo dutege amatwi ijwi ry’Uhoraho.
Alleluya.
IVANJILI
+ Luka (Lk 10, 13-16)
Igihe Yezu yabwiraga abigishwa mirongo irindwi na babiri, yaravuze ati 13« Iyimbire Korazini ! Iyimbire Betsayida ! Kuko ibitangaza byabakorewemo iyo bikorerwa muri Tiri no muri Sidoni, kuva kera baba barisubiyeho bakambara ibigunira, bakisiga ivu. 14Nyamara ku munsi w’urubanza muzahanwa kurusha Tiri na Sidoni. 15Naho wowe Kafarinawumu, ubona ko uzakuzwa kugera mu bicu ? Uzarohwa mu kuzimu! 16Ubumva ni jye aba yumva ; ubahinyura ni jye aba ahinyura, kandi umpinyuye aba ahinyuye n’Uwantumye.»


text:
Nubwo udafite ukujugunyamo, Yesu arahakubereye
“Muri ayo mabaraza hari abarwayi benshi, harimo impumyi n’ibirema n’abanyunyutse(bari bategereje ko amazi yihinduriza kuko rimwe na rimwe marayika yamanukaga akajya muri icyo kidendezi, agahindura amazi. Nuko umuntu wabanzaga kujyamo amazi yihindurije, niwe wakiraga indwara ye iyo ariyo yose.”Hariho umuntu wari ufite indwara ayimaranye imyaka mironwitatu n’umunani…Data buja, simfite umuntu unjugunya mu kidendezi, iyo amazi yihindurije, nkiza undiantanga kumanukamo. Yesu aramubwira ati’ Byuka wikorere uburiri bwawe ugende. Muri ako kanya uwo muntu arakira, yikorera uburiri bwe aragenda,’ “Yoh5:3-9
Ubu butumwa ni ubwawe wowe, uruhijwe n’ibibazo bitandukanye, ibibazo umaranye igihe.
Wowe uvuga ko udafite kivuganira, ngira ngo nkumenyeshe ko Yesu uko yahoze ari ko akiri kandi ariko azahora iteka ryose. Ni muzima, ari mu kibazo cyawe,( Ikibazo cyawe cyamugezeho) yageze mu nzu (He is in the house) Haleluya.
Reka dusesengure iyi mirongo dusomye ya Bibiliya, tugereranye kiriya gihe cy’uriya muntu wari umugaye n’iki gihe turimo.
Turabona ko abarwayi bari benshi cyane.
Ese abashomeri muri iki gihe bangana bate? Abafite ibibazo bitandukanye bangana bate? Abo bose barategereje cyangwa mu buryo bundi bahabwa akazi.
Rimwe na rimwe marayika yaramanukaga
Rimwe na rimwe hari igihe haboneka akazi, ngaho ngo hakenewe abakora amabarura (statistiques), ngaho ngo muri VUP hakenewe abakapita, n’ahandi nahandi, hari igihe akazi kaboneka mu buryo twakwita tombola.
Umuntu wabanzaga kujyamo niwe wakiraga, (Umuntu umwe)
Ubu harahamagarwa abantu ngo bakore ipiganwa ry’akazi runaka, gakeneweho abantu icumi, Leta bambe kuko iba ishaka kutagira uwo iheza igahamagara U Rwanda rwose.
Hariho umuntu wari umaze imyaka mirongo itatu n’umunani.
Ni wowe uzi igihe umaze muri icyo kibazo kikugoye, niyo cyaba kimaze umwaka, cyangwa umunsi umwe, kirakuruhije.
Simfite unjugunyamo
Ujya kumva ukumva ko abandi barangije gutanga ibyangombwa byo gusaba akazi(kudepoza), ni igihe cy’ingume(crise) koko.
Ahantu runaka ho ntiwakwirwa wigerezaho ngo urajyayo, kuko wumva ko “udafite ukuvuganira.” Humura Yesu arahari ngo ahakubere, ubwo wowe udafite uhakubera. Icyakora we ntiyihutana ibisubizo nk’utanguranwa.
Ndagira ngo muri ibyo byose nkumenyeshe ko “Ufite ukuvuganira”. Yesu yaje mu kibazo cyawe, yahageze, ari munzu. Uriya muntu wamugaye ntiyari azi ko Yesu yahageze, Uruta umumarayika yari mu nzu. Uruta umuntu wese, uruta ibihe by’ubukungu bw’ifashe nabi (crise Economique), Utaboshywe n’ubwiyongere bukabije bw’abaturage, utaboshywe n’akazi gakeya ku mubare mwinshi w’abashomeri, yahageze, ari mu nzu, ari mu kibazo cyawe. Ntiyakwirengagije arakuzi. Isi n’ibiyirimo byose ni iby’Uwiteka, afite inzira zirenze igihumbi, si ngombwa ko anyura mu nzira zisanzwe, ahatari umuntu ukuvugira, we ntaho ahezwa, Ashobora gushyira inzira ahatari inzira, agatembesha imigezi mu kidaturwa. Kandi niba ababyeyi bo muri iyi si bazi guteganyiriza abana babo, So wo mu ijuru siwe byananira.
Musabe umugabane wawe, umubwire ko utari ikibyarwa, yakubikiye ibyawe, agufitiye konte (compte) yawe. Nk’uko bitabaye ngombwa ko uriya mugabo waremaye ajyanwa mu mazi ngo abone gukira ahubwo akumvira itegeko rya Yesu agahaguruka, nawe ntibibe ngombwa ko habanza ubundi buhanuzi, n’inzira ziruhije, ibintu nibyumvire Umwami, inzitizi ziveho ubone icyo ushaka.
Nkunda Umukuru w’abasirikare watangaje Yesu kubwo kwizera kwe, yaramubwiye ngo ntiyirwe ahaguruka ahubwo ategeke, umugaragu we arakira. Nawe bikubere nkuko, usubizwe ku kibazo wari ufite, si akazi gusa. Marayika iyo yamanukaga indwara yose umuntu yabaga afite yarakiraga. Uruta marayika muri kumwe. Usubizwe rero bitiriwe bica mu zindi nzira ziruhije, ubohoke, ufungurirwe, uhabwe , wemererwe, mw’Izina rya Yesu. Si kubw’amaboko si kubw’imbaraga ahubwo kubw’Umwuka w”Uwiteka, Amen.
Adolphe MITALI.


text:
Kuwa mbere tariki ya 26.11.2012 hatangiye amahugurwa mu karere ka Gicumbi ku batoza bazahabwa inshingano yo gutoza imikino y’abamugaye “special olyimpics”ku mikino y’abafite ubumuga.
Rukerikibaye John uhagarariye abamugaye yatangaje ko amahugurwa azabafasha kumenya aho bagomba kongera imbaraga muri iyo mikino, akaba yagaragaje ko imikino ifasha mu buryo bw’imibereho y’abantu kandi amahugurwa azababere ingirakamaro ndetse no kugeza ibyavuye muri ayo mahugurwa kubo agomba kugeraho, ndetse akaba yabifurije kugira amahugurwa meza.
Rwirangira Diodore umukozi w’akarere ufite mu nshingano ze Umuco na Siporo avuga ko aya mahugurwa azabafasha gufasha abamugaye mu mikino yabo.
Akaba yishimiye iki gikorwa agaragaza ko Leta y’u Rwanda yifuza ko abantu bose n’inzego zose zitagomba gusigara inyuma bityo abamugaye nabo bakaba bagomba kwitabwaho nabo bakaba bagomba kwiyubakamo icyizere ingingo nzima zikaba zigomba gukora.
Yasabye ko iminsi itatu yaba iyingirakamaro ndetse no kubyaza umusaruro mu guteza imbere sosiyete nyarwanda.
Aha yagarutse kumibereho y’abafite ubumuga ko nabo bafite imikono bashoboye aho Leta ifite ubushake bwo kubateza imbere nayo ikaba ishyira mu bikorwa inshingano zayo.
Joy Mutuwa uhagarariye special Olympics ku rwego rw’Africa akaba afite icyicaro muri Kenya yashimishijwe n’uburyo igihugu cy’u Rwanda kita kumikino y’abamugaye.
Nawe yavuze ko ari umwe mu banyamuryango ba Special Olympics ubu rukaba ruri ku mwanga wa 4/28 muri afurika. Bityo bakaba bizeye gufasha urwanda no gutanga umusaruro mu gufasha ababana n’ubumuga.
Aya mahugurwa akaba agenewe abakorera bushake bazafasha mu gotoza abafite ubumuga bwo mu mutwe mu mikino ya “Special Olympics”.
Ibi bikaba bigamije guharanira kubazamura no kubafasha kwiyumva no kwibona muri sosiyete nyarwanda.
Iyi mikino ya “special Olympics” ikaba ikinwa n’abantu bose bafite cyanga barengeje imyaka 8 kandi bakaba bafite uburwayi bwo mu mutwe.


text:
Umuryango ’Teen Mania Ministries Int’l’ ufite umuhigo wo kubwiriza urubyiruko rugera kuri miliyari 1.5, umaze kohereza urunyiruko rw’amamisiyoneri rusaga 70 ku isi
Teen Mania Ministries, umwe mu miryango ya Gikristo minini muri Amerika ufite umugambi wo kwagura umurimo mu rubyiruko rwo mu majyaruguru y’Amerika, no kongera imbaraga mu ivugabutumwa mu rubyiruko ku rwego mpuzamahanga. Ubu ngo bafite ibyiringiro byo kubwiriza urugera kuri miliyari 1.5
Uyu muryango wahoze witwa Christian Youth Group in US wahisemo kwitwa "Teen Mania International", mu rwego rwo kwagura imbaraga. Teen Mania kandi irateganya kwimura icyicaro cyawo kikava muri Garden City, Texas kikajya muri Dallas mu mpera z’uyu wa 2014.
Uyu muryango uzwi ku bikorwa byawo byitwa "Akira Umuriro" aho ibihumbi by’urubyiruko byitanga bigahagurutswa no gushyigikira kwizera kwarwo kwa Gikristo rugafasha hasi ibirangaza by’iki gihe, Teen Mania izakomeza ibikorwa byayo muri Amerika ndetse ikomeze kubwiriza urubyiruko mpuzamahanga ngo rwakire Kristo.
Ron Luce, umuyobozi w’umuryango Teen Mania yatangarije ikinyamakuru the Christian Post ati "Ubwo natemberaga mu myaka yashize, numvaga abayobozi b’imiryango ya Gikristo bafite ibyifuzo nk’ibi ngo ‘Urubyiruko rwacu rukurikira amakuru yanyu, rukanumva indirimbo zanyu ziva muri Amerika. Usanga urubyiruko rwacu rukunda iby’Amerika kurusha ibyacu. Mbese ntimwadufasha kurubwiriza? Mbese ntimwakora igikorwa gihuza urubyiruko hano mu gihugu cyacu?’”
Kwimuka k’umuryango Teen Mania no kwagura umurimo ku rwego mpuzamahanga bihuriranye na gahunda yabo ya stage abanyeshuri b’amashuri yisumbuye bakorera mu Kigo Honor Academy mu gihe cy’umwaka wose na The King’s University iri mu mujyi wa South Lake, Texas.
Nk’uko bitangazwa na Dr. Steve Riggle, President wa Kaminuza The King’s University, "Imibare irimo kwiyongera ukurikije abanyeshuri bamaze guhindurwa a na Teen Mania, Acquire the Fire, Global Expeditions, na Honor Academy."
Teen Mania yashinzwe na Luce n’umufasha we Katie mu w’1985, nyuma yo kugaruka muri Amerika avuye muivugabutumwa ryamaraga amezi 6. Bakurikiye umuhamagaro w’Imana wo kubwiriza urubyiruko rw’Amerika, no kubaha inyigisho zibafasha kuzana impinduka mu isi babwiriza ubutumwa bwiza.
Kuva icyo gihe, Teen Mania yahinduye amamiliyoni y’urubyiruko rukuze arufasha kwakira Yesu Kristo binyuze muri gahunda enye zabanjirijwe na Acquire the Fire na The Honor Academy. Izo gahunda zirimo Global Expeditions Mission Trips, The Center for Creative Media, Extreme Camps na School of Worship.
Uyu muryango kandi umaze kohereza urunyiruko rw’abamisiyoneri rusaga 70,000 mu bihugu 50.


text:
Ibyo umuntu abiba ni byo azasarura!
Maze uwo munsi Mose ararahira ati ‘’ Ni ukuri igihugu wakandagiyemo kizaba gakondo yawe n’iy’abana bawe iteka ryose, kuko womatanye n’Uwiteka Imana yanjye rwose’’ (Yosuwa 14:9)
Aha ni igihe Mose yoherezaga intumwa cumi n’ebyiri gutata igihugu cy’isezerano bagarutse Mose abahaye umwanya ngo basohoze ubutumwa, icumi muri bo batera abisirayeli ubwoba babereka ukuntu igihugu bigoye kuzakibamo ariko Kalebu na Yosuwa batanga amakuru y’ihumure ku bisirayeli, Mose abonye uburyo Yosuwa ahamije gukomera kw’Imana kandi ahumurije Abisirayeli akaba adatewe ubwoba n’abanzi babo niko kuvuga ariya magambo kuri Kalebu ahakura isezerano ryo kuzaba muri kiriya gihugu ndetse we n’urubyaro rwe, kubaha Imana ntibigira uko bisa.
Imana yaduhaye Umwuka wayo ndetse iduha n’ijambo ryayo ariko ni ahacu ho guhitamo icyo gukora, Kalebu nawe yahise abona igihembo cy’umwihariko, ariko iri shimwe yaribonye kubera uruhare rwe ku giti cye no kwiyumvamo ko ubwo Imana iri muruhande rwabo ntacyo abanzi babo bazabatwara kuri we uko igihugu cyangana kose ntacyo byari bimubwiye kuba kinini kwacyo ntibyavugaga kubagora ahubwo byavugaga kubona umurage munini.
Uru rugero rugaragaza neza ko Imana iha umugisha abantu bayo bayihamiriza iteka kandi bakayinambaho. Ubusanzwe hariho impano abantu bose babonera ubuntu ari yo agakiza, iyi mpano ntituyiboneshwa n’imirimo ahubwo ni k’ubuntu Imana ikaduhera, ariko hari imigisha Imana itugenera kubera ibyo dukora ari nabyo byabaye kuri Kalebu bigaragaza rero ko ari byiza kuba umwizerwa kandi ukubaha Imana mu bibaho byose bifite inyungu z’iteka ndetse no muri ubu buzima.
Mbese ibyo umuntu abiba nibyo azasarura Paulo yandikiye Abagalatiya arababwira ngo ‘Ntimuyobe: Imana ntinegurizwa izuru, kuko ibyo umuntu abiba ari byo azasarura’’ (Abagalatiya 6:7), Imana ntirobanura k’ubutoni ahubwo umuntu wese afite guhitamo Imana yamugeneye byose kandi ukora neza Imana izabimwitura, mu mahanga yose uyubaha agakora ibyo gukiranuka Imana iramwemera.
Ubu noneho nshuti ukurikiye ubu butumwa unyemerere utekereze k’ubuzima bwawe, ukoresha ute igihe cyawe ukora ibyo ugomba gukora mu gihe cyawe, Imana ikwituye ibihwanye n’ibyo ukora wakunguka cyangwa wahomba, ibyo Imana yaguhaye ubikoresha ute, impano zawe zungura bangahe? Imbuto zawe uzitera he? Ese wumva Imana ifite icyicaro gihagije mu mutima wawe? Ndakwinginze komera ushikame mu gakiza ushake ubwami bw’Imana no gukiranuka kwayo ibindi byose uzabyomgererwa.
Imana ibahe umugisha
Murakoze!


text:
Ijuru rishya n’ isi nshya! Rev SEBUGORORE Henry
IJURU RISHYA N’ISI NSHYA
Uhoraho aravuga ati " Dore ngiye kurema ijuru rishya n’isi nshya , ibya kera ntibizibukwa ukundi, kandi ntibizatekerezwa " Bibliya ijambo ry’Imana.
Mbere yo kuvuga ku ijuru rishya n’isi nshya, reka tubanze turebe icyo imperuka y’isi isobanura.
Ibyandikwa bivuga ko imperuka ari:
*Iherezo ry’ubutegetsi bw’abantu bananiwe kugira icyo bageraho, Dan 2:44.
* Iherezo ry’intambara, ikinyoma, urugomo akarengane n’ibindi, Ibyah 21:4,5; Mt 7:21-23.
* Iherezo ry’abashyigikiye ibibi ku isi, 2 Petero 3:3-7.
IBIMENYETSO BYEREKANA KO IMPERUKA Y’ISI IRI HAFI
* Invururu nyinshi ku isi, Mt 24:3-14
* Imyifatire y’abantu irushaho kugenda iba mibi cyane, 2 Tim 3:1-4.
* Isi yangiritse cyane, itang 6: 11-13-18.
Bibliya ikavuga iti "Dore byose ndabihindura kuba bishya".
Igihe cyo gusohora kw’isezerano ry’ijuru rishya n’isi nshya kizagera kandi ibishya tuzabona birasobanutse.
Ururembo rwera Yerusalemu rutarimo indwara, amarira, gupfa no gupfusha, Ururembo ruzira intambara no gusuhuza umutima. Imana ihamya ko nta kabuza ibyavuzwe bizasohora, Ibyah 21:5.
Umuhanuzi Ezekieli nawe yabwiwe ko muri urwo rurembo Imana izaturana n’abantu bayo, ikaba Imana yabo, Ezek 37:27-28. Uhoraho namara gushyira ingoro (ihema) ye hagati y’abantu be, amahanga azamenya ko Uhoraho ariwe witoranirije aha hantu ngo ahabe n’ubwoko bwe.
Ibyo kuzirikana: N’ubwo dufite byinshi bituriza, tukaba dushenjaguwe n’intimba n’agahinda kenshi, duhumure Yesu twizeye ari ku ruhande rwacu kandi azaduhanagura yose twarize ku maso, Ibyah 21:4.
UKO TWASHOBORA KUZAROKOKA IMPERUKA
* Kugira umwete wo gusenga no kuba maso, LK 21:36
* Kutagira ikizinga cyangwa umugayo, 2Petero 3:14
* Gushaka Uhoraho, Yesaya 55:6
* Kwera mu ngeso, 1 Petero 1:16
Rev SEBUGORORE Henry


text:
mer.
05
janv.
2011
ISOMO RYA MBERE
Isomo ryo mu ibaruwa ya mbere ya Mutagatifu Yohani lntumwa (1 Yh 4, 11-18)
11Nkoramutima zanjye, ubwo lmana yadukunze bigeze aho, natwe tugomba gukundana. 12nta muntu wigeze abona Imana, ariko niba dukundana, Imana idutuyemo kandi urukundo rwayo ruba ruganje muri twe. 13Aho tumenyera ko turi mu Mana, na Yo ikatubamo, ni uko yaduhaye kuri Roho wayo. 14Natwe twarabyitegereje, none turahamya ko Imana Data yohereje Umwana wayo kuba Umukiza w’isi. 15Umuntu wese uhamya ko Yezu ari Umwana w’Imana, Imana imuturamo, na we akayituramo. 16Twebwe twamenye urukundo Imana yatugaragarije, kandi turarwemera. Iman ani urukundo : umuntu uhorana urukundo aguma mu Mana, na Yo ikamugumamo. 17Nguko uko urukundo rwaganje muri twe, ku buryo nta bwoba dutewe n’umunsi w’urubanza; kuko uko Yezu ameze, ari ko natwe tumeze muri iy’isi. 18Nta bwoba bubangikana n’urukundo; ahubwo urukundo rushyitse rwirukana ubwoba, kuko ubwoba buterwa n’igihano maze ufite ubwoba ntagire urukundo rushyitse.
ZABURI (Zab 72 (71),1-2,10-11,12-13)
Inyik/ Nimuze mwese muramye Imana yanyu!
Mana, umwarni umwegurire ubucamanza bwawe,
uwo mwana w’umwami, umutoze ubutabera bwawe;
acire umuryango wawe imanza ziboneye,
kandi arengere n’ingorwa zawe.
Abami b’i Tarishishi n’ab’ibirwa bazamutura,
abami b’i Seba, n’ab’i Saba bamurabukire.
Abami bose bazapfukama imbere ye,
amahanga yose amuyoboke.
Azarokora ingorwa zitakamba,
n’indushyi zitagira kirengera.
Azagirira ibambe ingorwa n’utishoboye,
aramire ubuzima bwabo.
IBANGONDIRIMBO RIBANZIRIZA IVANJILI (1Tim 3,16)
Alleluya Alleluya.
Singizwa Yezu Kristu, wowe wigaragaje muri kameremuntu,
ukamamazwa mu banyamahanga, ukemerwa ku isi hose.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 6, 45-52)
Muri icyo gihe, Yezu yari amaze kugaburira imbaga, 45ako kanya ategeka abigishwa kujya mu bwato no kumutanga hakurya, hafi ya Betsayida, we asigara asezerera abantu.46Amaze kubasezerera azamuka umusozi, ajya gusenga. 47Umugoroba ukubye, ubwato buba bugeze mu nyanja hagati, we akiri imusozi wenyine. 48Abona abigishwa be bananijwe no kugashya, kubera umuyaga wahuhaga ubarwanya. Nuko bujya gucya, aza abasanga agenda hejuru y’inyanja, ndetse ashaka no kubacaho. 49Babonye agenda hejuru y’inyanja, bakeka ko ari baringa bavuza induru. 50Bose bari bamubonye bagira ubwoba. Yezu ni ko kubavugisha ati «Nimuhumure ni jye, mwigira ubwoba.» 51Nuko abasanga mu bwato, maze umuyaga urahosha. Barushaho gutangara, 52kuko batari bumvise iby’imigati; imitima yabo yari ikinangiye.


text:
Rusizi: Abarokotse jenoside yakorewe abatutsi mu mucyahoze cyitwa mibirizi bavuga ko hari amatariki     batazibagirwa
Bamwe mubarokokeye  Jenoside yakorewe abatutsi mucyahoze ari komine cyimbogo muri segiteri ya mibirizi , ubu ni mu karere ka Rusizi mu murenge wa Gashonga,  bavuga ko batazibagirwa amatariki ya 18, iya More...
Gicumbi – Imiyoborere myiza yatumye amenya kuvuga igifaransa
Mukarunyange Antoinette ubu abasha kuvuga igifaransa Imiyoborere myiza iri mu bintu bifasha abaturage kugera ku iterambere ndetse bamwe rikabafasha kugira ubumenyi, umwe mu bageze mu zabukuru wo mu karere ka Gicumbi More...
Mwendo: Bibutse ku nshuro ya 20 jenoside yakorewe Abatutsi
Abaturage b’umurenge wa Mwendo mu karere ka Ruhango, ku wa Gatandatu, tariki ya 21/06/2014 bifatanyije mu muhango wo kwibuka ku nshuro ya 20 jenoside yakorewe Abatutsi muri uyu murenge maze bashimangira ko More...
Mutendeli: Kwibuka nyako ni ukwibuka wiyubaka mu mutima-Padiri Viateur
Nyuma y’aho abakirisitu yayoboraga ari padiri mukuru wa paruwase Bare iri mu mu renge wa mutendeli, akarere ka Ngoma  bamwiciye abakiristu bagenzi babo imbere, padiri Bizimana Viateur abona ko kwibuka More...
Ruhango: Hashojwe icyunamo hibukwa abajugunywe mu mugezi wa Kiryango ari bazima
Imiryango ifite ababo bajugunywe muri uyu mugezi bahashyira indabo Ubwo hasozwaga icyunamo tariki ya 13/04/2014, mu karere ka Ruhango cyashorejwe ku mugezi wa Kiryango, mu kagari ka Kubutare mu murenge wa Mwendo, More...
Rwanda | Ngororero: Arashima ubuyobozi bwamukuye mu muhanda bukamwigishiriza i Wawa
Umusore witwa Bugirimfura Jean Claude SANGWA utuye mu kagali ka Bweramana mu murenge wa Muhororo ho mu karere ka Ngororero arashimira Leta ko yamukuye mu buzima bwo mu muhanda maze ikamwohereza ku kirwa cya WAWA More...
Huye: Batangiye kwegeranya ubuhamya kuri jenoside
Mu gikorwa cyo kwibuka no gushyingura mu cyubahiro abaguye mu Murenge wa Mukura bazira jenoside cyabaye ku wa 23 Kamena,2012 hamuritswe n’igitabo gikubiyemo ubuhamya na lisiti y’abazize jenoside bari More...
Guhungira i Musha tukaharokokera byatubereye inzira y’Umusaraba-Abarokokeye Musha ya Rwamagana
Uwimana Colletta na bagenzi barokokeye i Musha muri Rwamagana baravuga ko bariho ariko baranyuze mu nzira y’umusaraba bahuriyemo n’ububabare bwinshi, bakaba bakigendana intimba n’agahinda More...
KARONGI: Ubuhamya ntibugomba gutangwa n’abacitse ku icumu gusa – Kayumba Bernard, Umuyobozi w’akarere ka Karongi
Ifoto: Umuyobozi wa Karongi, Kayumba Bernard (imbere) Igihe kirageze ngo abakoze jenoside n’abandi batayigizemo uruhare ariko bayirebesheje amaso nabo batinyuke batange ubuhamya kubyo bakoze cyangwa babonye. More...


text:
ven.
07
sept.
2012
ISOMO RYA MBERE
Isomo ryo mu ibaruwa ya mbere Mutagatifu Pawulo Intumwa yandikiye Abanyakorinti (1 Kor 10, 14-22)
14Nkoramutima zanjye, nimwirinde gusenga ibigirwamana. 15Reka mbabwire nk’abaciye akenge, namwe ubwanyu mwirebere ukuri kw’ibyo mvuga. 16Mbese inkongoro y’umugisha tunyweraho dushimira Imana, si ugusangira amaraso ya Kristu ? N’umugati tumanyurira hamwe, si ugusangira umubiri wa Kristu ? 17Kubera uwo mugati umwe, n’ubwo twebwe turi benshi tugize umubiri umwe, kuko twese nyine duhujwe n’umugati umwe. 18Nimurebere ku rubyaro rwa Israheli : mbese abarya ku bitambo byatuwe ntibaba bunze ubumwe n’urutambiro ? 19Mbese mvuge ngo iki ? Ko inyama zatuwe ibigirwamana hari icyo zivuze ? Cyangwa se ko ikigirwamana hari icyo kimaze ? 20Ashwi da ! Kuko ibyo bitambo byabo atari Imana babitura, ahubwo biturwa Sekibi, kandi sinshaka ko mugirana ubusabane na we. 21Ntimushobora kunywera ku nkongoro ya Nyagasani no ku nkongoro ya Sekibi ; ntimushobora kubangikanya ameza ya Nyagasani n’aya Sekibi. 22Cyangwa se twaba dushaka kwikururira ishyari ry’Imana ? Twaba se tuyirusha amaboko ?
ZABURI (Zab 116 (114-115), 12-13, 17-18)
Inyik/ Mana yanjye, nzagutura igitambo cy’ishimwe.
Ibyiza byose Uhoraho yangiriye,
rwose nzabimwitura nte ?
Nzashyira ejuru inkongoro y’umukiro,
kandi njye niyambaza izina ry’Uhoraho.
Nzagutura igitambo cy’ishimwe,
kandi njye niyambaza izina ry’Uhoraho ;
nzarangiza amasezerano nagiriye Uhoraho,
imbere y’iteraniro ry’umuryango we wose.
IBANGONDIRIMBO RIBANZIRIZA IVANJILI (Zab 1, 2-3)
Alleluya Alleluya.
Hahirwa umuntu uhimbazwa n’amategeko y’Uhoraho,
akera imbuto uko igihe kigeze.
Alleluya.
IVANJILI
+ Luka (Lk 6, 43-49)
Muri icyo gihe, Yezu abwira abigishwa ati 43“Nta giti cyiza cyera imbuto mbi, nta n’igiti kibi cyera imbuto nziza. 44Igiti cyose kirangwa n’imbuto zacyo. Koko ntawe usoroma imitini ku mahwa, nta n’usarura imizabibu ku bitovu. 45Umunyamico myiza avana mu mutima we ibyiza bibitsemo, n’umunyamico mibi avana mu mutima we ibibi byawusabitse ; kuko akuzuye umutima gasesekara ku munwa. 46Ni iki gituma mumpamagara ngo ‘Mwigisha, Mwigisha !’ kandi mudakora ibyo mbabwira ? 47Umuntu wese ungana, akumva amagambo yanjye kandi akayakurikiza, reka mbereke uwo namugereranya. 48Ameze nk’umuntu wubatse inzu, agacukura akageza ku rutare, akarugerekaho amabuye y’ishingiro. Umwuzure uteye, umuvu wiroha kuri iyo nzu ariko ntiyanyeganyega, kuko yari yubatse neza. 49Naho rero uwumva amagambo yanjye ntayakurikize, ameze nk’umuntu wubatse inzu ku butaka, ashinga imiganda yayo ahadakomeye. Umuvu uyiroshyeho iherako itemba, maze aho yari iri hahinduka itongo.”


text:
Amateka n’imikorere y’ingengabitekerezo F. RUDAKEMWA
“Ingengabitekerezo” ni ikijambo cy’igicurano cyadutse mu Rwanda muri iyi myaka ya vuba nyuma ya 1994. Mu gifaransa ni “idéologie”, mu cyongereza bikaba “ideology”. Ubwo n’izindi ndimi zigira iryo jambo, ni ukuvuga ko icyo rihatse atari umwihariko w’Urwanda, ahubwo ko kiba n’ahandi hose ku isi no mu ngamba zose (dans tous les domaines). Mu by’ukuri, “ingengabitekerezo” ni inzira umuntu cg. abantu bishyize hamwe banyuramo kugirango bagere ku umugambi biyemeje, kandi icyo bagezeho kirambe imyaka myinshi, ndetse nibishoboka, kizahoreho iteka.
Intambwe ya mbere y’iyo nzira ni icyifuzo cg. se igitekerezo. Iyo ikigamijwe ari kibi, ushobora no kubyita irari, uburoho cg. umugambi mubisha. Intambwe ya 2 ni ukuvuga icyo utekereza. Uracyibwira wowe ubwawe, ukakibwira n’abandi, ukumva icyo babitekerezaho. Ibi bishobora kubera mu kiganiro hagati y’abavandimwe, abaturanyi cg. inshuti. Bishobora kubera mu kiganiro mbwirwaruhame (discours, conférence), kuri radiyo cg. kuri televiziyo. Ariko rero, umuntu ashobora no kubwira bandi icyo atekereza acyandika ku mpapuro (amatangazo, inyandiko, ibinyamakuru, ibitabo…) cg kuri “internet”. Intambwe ya 3 ni ugushyira mu bikorwa ibyatekerejwe, bikavugwa ndetse bikandikwa.
“Ingengabitekerezo” rero ubwayo si ikintu kibi. Iba mbi iyo igamije amarorerwa, iba nziza iyi igamije ikintu cyiza. “Ingengabitekerezo” igira ingufu iyo ihuriweho n’abantu benshi. Bashobora no kuba bake, ariko bakaba bafite uburyo bwo kureshya abandi, ubushobozi (amikoro) n’ukwemera “kutajegajega, gukomeye nk’urutare gutuma batangira ibikorwa bikomeye kandi bakabirangiza”. Icyo bemera bagifata nk’ihame ridakuka, baracyitangira, bakaba banagipfira. Ukwemera nk’uko kwari gufitwe na Martini Luteri King waharaniye uburenganzira n’ukwishyira ukizana kw’Abirabura muri Leta zunze ubumwe z’Amerika na Gandi wagejeje Ubuhindi ku bwigenge. Nanone kandi, “Ingengabitekerezo” ivana ingufu nyinshi mu guhererekanwa kuva mu gisekuruza kugera mu kindi, cg. mu kwinjira mu mitwe, mu mitima, mu mvugo no mu ngiro y’abantu benshi mu gihe gito. “Ingengabitekerezo” ikura izindi ngufu nyinshi mu gucengera mu bayobozi b’igihugu cyangwa se mu kucyigarurira burundu. None se uyobora igihugu si we ucunga umutungo wacyo, si we wakira kandi agacunga imfashanyo ziturutse mu mahanga? Si we se itangazamakuru rya Leta n’iriyibogamiyeho? Leta se si ryo shyirahamwe (personne morale) ryonyine ryemerewe gukoresha ingufu iyo bibaye ngombwa mu rwego rwo kuzuza inshingano zayo? Birumvikana rero, iyo abantu bafite “Ingengabitekerezo” nziza bagiye ku butegetsi, igihugu kirahungukira. Iyo gifashwe n’abafite “Ingengabitekerezo” mbi, kirorama. Hashobora kuboneka ingero nyinshi cyane zerekana ukuri kw’ibimaze kuvugwa. Reka dufatemo 3 gusa : urw’Abayisiraheli, urwa Hitler Adolf, n’urwo mu Rwanda turi butindeho gato.
1. Abayisiraheri bakomeye cyane ku mateka yabo akubiye ahanini mu “Iseserano rya kera” rivuga ko ngo ari “ubwoko bwatowe n’Imana”. Ayo mateka n’uko kwemera kwabo barabihererekanije kuva mu gisekuruza kugera mu kindi, bituma batarimbuka, none baraganje kugera magingo aya. Byinjiye mu mitwe y’abantu benshi ko Umuyahudi umwe apfuye, isi iba icitse umugongo ; ariko hapfuye Abanyepalestina, Abarabu cyangwa Abirabura ijana, ntacyo biba bitwaye. Iyo ni “Ingengabitekerezo”. Nyamara burya, Abayahudi bifuza ko igihugu cyabo kibana neza na Palestina ndetse n’ibindi bihugu byose by’Abarabu ni benshi cyane! Bari mu kuri. Ariko se, bavugire he? Ziba nke, ziba nyinshi, intagondwa zibarusha ingufu.
2. Umugabo Adolf Hitler yiyandikiye igitabo cyitwa “Intambara ndwana” (Mein Kampf). Mu bagisomye kigishoka mu w’1925, bamwe baravugaga ngo “uyu ni umusazi, ibyo avuga ntashobora kubishyira mu bikorwa”.
Nyuma, aho agereye ku butegetsi mu w’1933, yatangiye kubishyira mu bikorwa, isi yose ihinda imishyitsi, nawe arayititiza koko kugera apfuye mu w’1945. Ngizo rero za ngufu z’“Ingengabitekerezo” iyo abayifite bigaruriye igihugu. Ihame ry’uko ubwoko bw’aba “Aryens” bugizwe n’abantu baruta abandi bose, kubera iyo mpamvu bakaba bagomba kubategeka, si Hitler warihimbye. Yararisanze, ararinononsora, arishyira mu bikorwa ; isi icura imiborogo. Hiltler yifuzaga ko ubutegetsi bushingiye ku ngengabitekerezo ye bwazamara nibura imyaka 1000 (Reich millénaire).
3. Mu Rwanda ijambo “Ingengabitekerezo” ryandutse ubwo abambari ba FPR bagiraga bati “Itsembabwoko ryibasiye Abatutsi mu w’1994 rifite amateka maremare, ryatangiye mu w’1959. Kuva icyo gihe umwana w’Umuhutu wese avukana “Ingengabitekerezo ya jenoside”. Tugombe tuyimuvure rero, «nk’uko bavura inturo amabinga»”. Nyamara abakurikiranira hafi amateka y’Urwanda, ari aya kera, aya vuba aha, ndetse n’ay’ubu, bahamya kandi bakerekana ko, niba “Ingengabitekerezo y’itsembwabwoko ibaho koko”, ko atari umwihariko w’Abahutu bamwe na bamwe (Interahamwe), ko ahubwo ari indwara ifata n’Abatutsi bamwe na bamwe, kandi bakaba baratangiye kugaragaza ibimenyetso byayo kera cyane Gihanga agihanga Urwanda. Ni byo tugiye gusuzuma mu gice cya 2 cy’iyi nyandiko.
Ni gute umuntu yaririra Abantu bishwe n’Interahamwe, ndetse akanabahorera ; ariko akaruca akarumira ku bantu bishwe n’Inkotanyi ? Aho iyo si ya nyagwa y’ Ingengabitekerezo ? Kwamagana radiyo Rutelemu (RTLM) birakwiye, ariko se burya radiyo Muhabura yo yigishaga urukundo? Indirimbo za Simoni Bikindi ntizashishikazaga ingabo z’Urwanda gukomera ku urugamba nk’uko iza Kayirebwa zabikoreraga Inkotanyi? Léon Mugesera na Alexandre Kimenyi bombi bari barize iby’indimi (linguistique). Amarorerwa ya Mugesera ku Kabaya le 22 Ukwakira 1992, avuga ngo Abatutsi bazasubizwe muri Abisiniya banyujijwe muri Nyabarongo, ntaho ataniye n’ibya Kimenyi agira ati : “Nongeye gusaba ko abo bantu (Abahutu) bagenda hakiri kare. Ubu ni twe turamukiwe gutura mu Rwanda”(Impuruza no 15 Ukuboza 1989, urup. 94). Ntiyarekeye aho, kuko nyuma yaje gutura Rwigema igisigo cyitwa “Nsingize Gisa umusore utagira uko asa”. Abatutsi abita imfura, Abahutu akabita amasatura. Agakomeza ashimira Rwigema ko yarashe izo nyamaswa. Noneho agakuraho agahu, agatuka Abahutu ibitutsi byose bibi bibaho. Aragira ati :
Mfizi ifora imfuruta imfura zigafungurwa
Ubwo wakoze mu ntagara ukarekura intanage
Abatindi ntibazatinda gutondora
Izo siha zisanzwe zisahura zirasuherewe
Ibyo birumbo bitarambirwa kutwambura
Bihora bidukindura bidutimbura bigamije
kuturimbura
Izo menabanga zatekeye amabinga
Amaguru ndabona ziyabangiye ingata zigira
bwangu
Abo bajura batujujubya
Ba majimbiri b'injiji zijunditse umujinya
Inyangarwanda zirwandarika rukandavura
Ba mabondo yamize imikondo bokabura ibibondo
Ibyo birumbo by'umururumba biduhombereza ibihumbi
Byumvise imbunda birabunda
Byatomotswe bimokorwa bimoka
Bizungerezwa bizunguruka mu bazungu
Ngo babihe inzaratsi Inziza ze kubizungura.
(Impuruza no 17, Ukuboza 1990, urup. 2)
Abavuga nibavuge ! “Ingengabitekerezo” mbi itari iyi koko ni iyihe? Mugesera avugira ku Kabaya, perezida Yuvenali Habyarimana yari amaze icyumweru avugiye mu Ruhengeri ngo “tuzambara, tumanuke”. Kuri 31 Ukwakira 1990, yari yavugiye mu Mutara ko abishwe n’Inkotanyi zari zimaze ukwezi ziteye Urwanda bagombaga guhorerwa. Ingengabitekerezo dusanga muri ayo magambo, tuyisanga yikubye kenshi mu byo Paulo Kagame yavugiye i Nyamirambo mu w’1996, birya byo kuvoma amazi mu ngunguru ukayamaramo ukoresheje umufuniko w’icupa. Naho se ibyo yavugiye i Bwisige le 31 Werurwe 2003 ngo “Beza ibigori? Twe dufite imashini zo kubisya!”. Ku ya 7 Mata, i Murambi ya Gikongoro ababajwe n’uko ngo Musenyeri André Perraudin yamucitse, kandi akabazwa no kuba atarashoboye kwica hakiri kare Abanyarwanda bari barahungiye muri Kongo. Birya se byo kugereranya Abahutu n’imbwa, Abatutsi n’inka? “Inka ibyara rimwe mu mwaka, kandi ikabyara akanyana cg.akamasa kamwe. Imbwa ibwagura kenshi mu mwaka, kandi ikabwagura ibibwana byinshi. Nyamara, ntawigeze abona ubushyo bw’imbwa, ariko ubushyo bw’inka bwo buragaragara”. Yemwe, muri iyi mvugo, nta “ngengabitekerezo y’itsembabwoko” irimo?
Tubivuge, tubisubire, niba “Ingengabitekerezo y’itsembwabwoko ibaho koko” mu Rwanda, si umwihariko w’Abahutu bamwe na bamwe (Interahamwe), ahubwo ni indwara ifata n’Abatutsi bamwe na bamwe, kandi bakaba baratangiye kugaragaza ibimenyetso byayo kera cyane.
1. Gahunda y’ishyaka rya Lunari (UNAR) yatangajwe ku italiki ya 15 Nzeri 1959, hari aho yageraga ikavuga ngo :
Icyo gihe, amagambo « ingengabitekerezo, itsembabwoko cg. jenoside », yari atarabaho mu kinyarwanda ; ariko abarwanashyaka ba Lunari biyitaga « Abashyirahamwe ». Iri zina rikaba risa cyane n’iry’Interahamwe za MRND, Impuzamugambi za CDR cg. Abadasigana ba UPRONA. Yewe, “ibisa birasabirana koko”!
2. Kuri 17 Gicurasi 1958, abo Bashyirahamwe bari bandikiye umwami n’inama nkuru y’igihugu, bayihangiriza ngo ntisuzume ikibazo cy’amoko mu Rwanda, kuko kuri bo Urwanda rwari urw’Abatutsi gusa. Igika cya nyuma cy’iyo barwa kiravuga ngo :
Ko mwumva abantu baburana umunani, ababura umunani ko ari abavandimwe, ...ko ahubwo baje tukabahaka kugeza ubu, ubundi buvandimwe bwacu ni ubuhe ? Gatutsi na Gatwa bahuriye he na Gahutu ko twumva ko Gatutsi na Gatwa na Gahutu ari bene Kanyarwanda, nyirukubabyarana na Kanyarwanda yitwa, ni umuki ? …Kimanuka ni uwa Kigwa wasanze abantu nu Rwanda…Ngaho namwe muratwumvire iyo mivire n’indimwe yacu n’Abahutu yo kwa Kanyarwanda! …Abahinza bishwe n’uyu mwami, ahindura ibihugu byabo. Ibindi bihugu byahinduwe n’abandi bami bica abahinza bari babirimo. Ntitugombye kubavuga, nimushaka muzabirebe mu Nganji karinga, biranditse. Ikibazo : Ubwo batsindaga ibihugu by’Abahutu b’Abahinza bakabahaka ari abavandimwe babo? (Rétrospective, Le problème ruandais 1957-1962, Série 1, Dossier 2, pp. 7-9).
Bukeye bwaho ku ya 18 Gicurasi 1959, abagaragu bakuru b’ibwami barongeye bandikira umwami n’inama nkuru y’igihugu bavuga ngo “ubutaka ni ubwabo, nk’uko Urwanda ari urw’umwami”, ngo Abahutu bashaka amasambu bazimuke bave mu Rwanda cg. bajye gutura mu bice byarwo bitera.
3. Muri ayo magambo yabo, harimo ingengabitekerezo mbi cyane bakomoraga ku basekuruza babo. Bamwe batatinyaga gufata abandi banyarwanda nk’udusimba. Kanjogera, baramubazaga bati “ese ko wituma ku gasozi, abantu bakureba?”. Ngo “bariya se ni abantu, ko ari udusimba!”. Kankazi yabonye Abahutu bagungira ibijumba mu gishanga cya Rugeramigozi, abaza abagaragu be ati “Turiya ni dusimba ki mbona mu gishanga ?” Bamusubiza ko ari abantu bari gutabirira ibijumba. Nawe ati “Ese buriya nibutaha, buri kose karamenya akako?”. Yasuye seminari nto y’i Kabgayi, abona igiseminari cy’igihutu koko (cyaje kuba padiri n’ubu kiracyariho), aravuga ngo “Nta kindi cyana gisa na kiriya ngo bagifotore hamwe n’ibwa yanjye?”. N’ibindi byinshi.
Agasimba gashoboye kugira akamaro, ni ibintu byiza. Icyo gihe uragakoresha nk’uko bakoresha ipunda (indogobe).Tuzabigarukaho tuganira ku ubuhake. Ariko kwica agasimba, nko kumanika imbwa, nta cyaha cyabagamo. Kugera mu myaka mike yabanjirije ihinduramatwara (révolution) ryo muri 59, bari bakidutwikira mu majangara. Tugiye kure byo, ntawavuga. Inkota ya Kanjogera ntiyararaga ubusa. Hari igihe ingabo za Rwabugiri zitozaga kumasha, ariko zikitoreza ku bantu nyirizina.
Umwanzuro
“Ingengabitekerezo” ubwayo si ikintu kibi. Iba mbi iyo igamije amarorerwa, iba nziza iyo igamije ikintu cyiza. Ariko Abanyarwanda bo, kuberako bakanzwe, bumva “Ingengabitekerezo” ari ikintu kibi uko byagenda kwose. Iyatumye haba itsembabwoko mu Rwanda muw’1994 yaba ngo yaravutse muri 59. Ituma bakomeje guhunga kugeza n’ubu, ntibacire, ntibakorore, ntibahumeke, bagahorana umutima mutwe, hari abahamya rwose ko iyo yo yatangiye kera. Amahirwe ni uko Abanyarwanda batanduye ingengabitekerezo mbi n’imwe ari bo benshi. Ni yo mpamvu hakiri icyizere ko ineza izatsinda inabi, ko ukuri kuzanesha ikinyoma, ko urumuri ruzatsinsura umwijima, hakazaza n’ibindi bintu byiza byinshi mu Rwanda rwa Gahutu, Gatwa na Gatutsi, ari bo bagize “Inyabutatu ijya mbere”.
Imana ikomeze irinde Urwanda.
F. Rudakemwa
Tel: 0039.0763732085
Mob : 0039.333.3167336
Email : rdfkm@yahoo.fr.


text:
Nyaruguru: Abakuru b’imidugudu baributswa ko batorwa nta mushahara basezeranyijwe
Ubuyobozi bw’akarere ka Nyaruguru buributsa abakuru b’imidugudu ko batorwa nta mushahara basezeranyijwe, bityo bakirinda guhemukira abo bashinzwe kuyobora babaka ruswa kugirango bakunde babahe serivise. Ubuyobozi More...
Rubavu: abanyamuryango ba FPR barasabwa guteza imbere ibikorwa by’imidugudu
Inama yahuje abanyamuryango ba FPR Inkotanyi taliki ya 12 Gicurasi, 3013 mu karere ka Rubavu basanze bakwiye guteza imbere ibikorwa by’amajyambere ku rwego rw’imidugudu kugira ngo bishobore kugera More...
Rwanda | Kayonza: Itorereo ry’igihugu ku rwego rw’umudugudu ryatangijwe
Itorero ry’igihugu ku rwego rw’umudugudu ryatangijwe mu murenge wa Nyamirama tariki 30/08/2012 ku rwego rw’akarere ka Kayonza. Mu muhango wo gutangiza itorero ry’igihugu ku rwego rw’ako More...
Rwanda | Rukara: Akagari ka Kawangire kamaze guhugura abatoza b’itorero ry’igihugu ku rwego rw’umudugudu
Akagari ka Kawangire ko mu murenge wa Rukara mu karere ka Kayonza kamaze gutoza intore zizatoza abandi baturage ubwo itorero ry’igihugu rizaba ritangiye ku rwego rw’umudugudu. Intore zigera kuri 80 More...
Rwanda | Kamonyi: Itorero ryo kurwego rw’umudugudu rizafasha mu iterambere n’umuco
Nyuma y’uko hamwe na hamwe mu midugudu igize akarere ka Kamonyi hatangijwe itorero ry’igihugu kuri urwo rwego, abaturage bavuga ko bunguka ubumenyi bwinshi buzabafasha mu gukunda igihugu, kubana neza, More...
Rwanda | Kayonza: Gushyira itorero ku rwego rw’umudugudu bizatuma abaturage bose bagira indangagaciro z’umunyarwanda nyawe
Ubuyobozi bw’akarere ka Kayonza bugiye kumanura ibikorwa by’itorero ry’igihugu kugeza ku rwego rw’umudugudu kugira ngo abaturage bose bagire indangagaciro na kirazira zibereye umunyarwanda. Kumanura More...
Rwanda | Kamonyi: Hatangijwe gahunda y’itorero ku rwego rw’umudugudu
Kuri uyu wa 02 Kanama 2012, mu midugudu yose igize akarere ka Kamonyi, hatangijwe gahunda y’itorero ry’iguhu, aho abaturage bazakurikirana inyigisho z’umuco ushingiye ku Ndangagaciro na Kirazira More...
Rwanda | Nyagatare: Abaturage barishimira kwegerezwa itorero ku rwego rw’umudugudu
Abaturage batuye mu Murenge wa Rwimiyaga mu Karere ka Nyagatare, mu kiganiro cyahuje ukuriye iterero mu karere n’abaturage bari biganjemo abayobozi b’ubutugari n’abayobozi b’imidugudu More...
Inshingano zo kuyobora umudugudu ziharirwa umuntu umwe muri batanu bawushinzwe.
Mu mahugurwa Komisiyo y’Igihugu y’amatora(NEC) yageneye abashinzwe Komite Nyobozi na Njyanama mu midugudu igize umurenge wa Muhima, abahuguwe bavuga ko umukuru w’umudugudu ari we wenyine usigaye More...
Itorero ry’abanyamabanga b’utugari rigiye gutangira
Umunyamabanga nshingwabikorwa w’akagari ka Kakibungo umurenge wa Gitoki Taliki ya 23 Gicurasi, 2012 biteganyijwe ko abanyamabanga nshingwabikorwa b’utugari bazajya mu itorero kugirango baganirizwe More...


text: Dre Cole, uzwi ku izina rya Dre yavutse ku i tariki ya 4 Werurwe 1986. Yavukiye i Kampala muri Uganda. Ni mwene Ndahiro Pascal na Ndahiro Tela. Dre ni umuhanzi utuye mu Rwanda uririmba injyana ya Afrobeat, Hip Hop, R&B. Ni uwa kabiri mu muryango w’abana 6. Dre Cole yatangiye ate ubuhanzi? Iby’ubuhanzi Dre yabihereye mu muryango aho yakuze akundishwa n’ababyeyi be cyane kuko babonaga mu gihe cyose yabaga ari wenyine yabaga arimo kuririmba. Indirimbo yamenyekaniyeho cyane ni indirimbo yitwa "Nakulava” yakoranye n’umuhanzi witwa Auncle Austin. Iyi ndirimbo yasohotse mu mwaka wa 2010, nyuma yaje no gukomeza gukorana indirimbo n’abahanzi batandukanye harimo,Alpha Rwirangira mu ndirimbo ”Hakutamani”. Nyuma yaje gukomeza gukorana indirimbo n’abahanzi batandukanye nka Miss Jojo,Christian... soma ibindi


text:
Avoka ni urubuto rubumbabumbye. Ikunze kugira ibara ry’icyatsi kibisi cyangwa umutuku wijimye, ujya kwirabura ndetse ikagira n’ikibuto kinini imbere. Ni urubuto ruri mu muryango w’izo bita ‘Persea” zo mu rwego rwa “Cauraceae”. Avoka ikungahaye kuri vitamine E. Aha, twakwibutsa ko vitamine E ari vitamine y’Ubwiza kuko ituma uruhu runoga kandi ikarinda ko uruhu rwagira iminkanyari. Avoka igira kandi umunyungugu witwa Potasiyumu, uhagije ndetse n’amavuta meza. Inombe y’Avoka ikaba ari ingenzi cyane ku bantu bafite intege nke ndetse no kubana bagaragaza ibimenyetso by’indwara zitandukanye.
avoka
Inkuru dukesha urubuga rwa internet Doctissimo.fr ivugako, mu rubuto rw’Avoka habonekamo Vitamine A ingana na 290 ku ijana. Habonekamo Tsiyamine ingana na mg 920 ku ijana. Niyasine ingana na mg 1,1. Vitamine C ingana mg 16. Kalisiyumu ingana mg 10. Fosifore ingana na mg 38. Ibinyasukari bingana na gr 5,1. Lipide ingana 26,4 ku ijana. Ibyubakumubiri bingana na gr 1, 7 na Kalori n’amagarama 245. Vitamine ziboneka muri Avoka harimo iya C, ifite igipimo kingana na mg 11 kuri garama 100.
Ibi bituma Avoka iba ku isonga mu mbuto zicururizwa mu migi. Mu mujyi wa Arusha ho mu gihugu cya Tanzaniya, avoka igira igiciro cyo hejuru ugereranije n’izindi mbuto. Vitamine A iboneka muri Avoka ingana na miligarama 0,185 kuri garama 100. Ibi bigereranywa n’ibiboneka mu mbuto z’Ibinyomoro.
Muri avoka kandi habonekamo vitamine zose zo mu rwego rwa B ku rugero ruhwanye n’inshuro 5 kugeza ku 10 kurusha izindi mbuto. Habamo vitamine E ku rugero runini. Ibyo ni ukuvuga mg 1,85 kuri garama 100, ibyo biyihesha agaciro karenze ak’izindi mbuto.
Akamaro k’avoka ku buzima ni ntagereranywa. Bitewe n’ubwinshi bw’amavitamine n’imyunyungugu bikungahahishije avoka, bituma igira uruhare runini mu gukemura ikibazo cy’imirire mibi. Abantu bafite umuze nabo, icyo kiribwa kibafasha gukemura icyo kibazo. Kubera intungamubiri zinyuranye ziboneka muri avoka, bituma irwanya ikibazo cy’uburemba ku bagabo.
Sobanukirwa akamaro k’avoka ku mubiri wawe
Shyiraho Igitekerezo!
Subscribe to: Post Comments (Atom)


text:
Mary Robinson
Mary Robinson (21 Gicurasi 1944): Yahoze ari Perezida wa Irilande akaba yarabaye na Komiseri Mukuru ushinzwe kurengera uburenganzira bwa muntu mu muryango w’Abibumbye. Kuri we ubucuruzi ni ngombwa ariko amategeko abugenga akwiye gushirwaho yitaye ku mibereho n’ubukungu bw abaturage. Ashyigikiye ko habaho uburinganire n’ubwuzuzanye mu bucuruzi akaba atemera inkunga y’ibiribwa itangwa cyane cyane n’umuryango w’ubumwe bw’Iburayi na Leta Zunze Ubumwe z’Amerika. Ashimangira ko kugira uruhare ku masoko n’ubworoherane mu bucuruzi ari byo shingiro ry’amajyambere no kurwanya ubukene mu bihugu bikiri mu nzira y’amajyambere. Arangiza avuga ko kurengera uburenganzira bwa muntu ari ryo pfundo ry’amajyambere arambye.


text:
mer.
23
nov.
2011
Gutangaza k'umugaragaro Gahunda y’ikenurabushyo ry’ingo muri Diyosezi ya Byumba
Bakristu Bavandimwe,
Nshimishijwe no kubagezaho uru rwandiko rwo gutangaza ku mugaragaro gahunda y’imyaka itatu (2011-2013), mu guteza imbere ubukristu muri Diyosezi yacu ya Byumba: Ni gahunda y’iyogezabutumwa ry’ingo. Ubukristu bushinga imizi ari uko buhereye mu rugo, bugafatira Umuryango remezo, bugakomereza muri Santrali, muri Paruwasi, muri Doyene, muri Diyosezi, kugeza n’aho bugaragaza imbuto zabwo nziza mu rwego rw’igihugu no mu miryango mpuzamahanga.
Uyu mwaka turimo, wabaye uwo kwishyushya no gukangura ingo ngo ziyandikishe mu Ihuriro ry’ingo no kugana amahugurwa ku byerekeranye n’Ubusugire bw’ingo bushingiye ku buryo bwa kamere mu guteganya imbyaro.
Imana yerekanye agaciro gakomeye urugo rufite mu majyambere ya roho n’ay’umubiri, igihe ihuje umugabo n’umugore yari imaze kurema, ikabaha inshingano yo kororoka no guhindura isi nziza, ari byo bivuga kuyisakazamo amajyambere arambye. Nk’uko tubisanga mu gitabo cy’Intangiriro, Imana yabahaye umugisha maze irababwira iti “Nimwororoke, mugwire, mukwire isi yose, muyitegeke !” (Intg 1, 28). Ntabwo mwakororoka ngo mubyare abo mushoboye kurera, mudahujwe n’urukundo rubafasha kureba kure; ntimwategeka isi mutajya inama, mudatahiriza umugozi umwe, ngo mubashe gukurikirana muri byose ikiri icyiza, dore ko ikibi cyo gisenya kikanahumanya. Imana yongeye kugaragaza ku buryo budasubirwaho ko Inkuru Nziza y’umukiro iyobokwa byuzuye ari uko ihereye mu rugo, igihe igennye ko Umwana wayo aza ku isi avukiye mu rugo rwa Yozefu mutagatifu na Bikira Mariya, Umubikira n’Umubyeyi.
Inyigisho Yezu Kristu yadusigiye, na yo yerekana agaciro gakomeye k’urugo. Twibuke nka ha handi yatubwiye ko umugabo n’umugore bahawe isakaramentu ry’ugushyingirwa badashobora gutandukana, kuko Imana ubwayo ari yo yabahuje (Mt 19, 6) igira ngo umubano wabo ube ishusho igaragara y’urukundo ifitiye inyokomuntu. Kwemera ubutane, byaba bivuze ko hari igihe kizagera, Imana ikibagirwa abo yaremye, na Kristu akitandukanya n’umubiri abereye umutwe. Ibyo rero ntibishoboka. Abashakanye bafite umuhamagaro ukomeye ku buryo igitangaza cya mbere Yezu Kristu yakoze, cyabaye yatashye ubukwe bw’i Kana, agaragaza atyo ko ahari ibyishimo biturutse ku rukundo ruzira uburyarya, Imana iba ihari. Ni kenshi yaduhishuriye amabanga y’ijuru akoresheje amagambo “Data, Mwana, Abavandimwe, Ababyeyi…”, n’andi nkayo twinjira mu gisobanuro cyayo cyuzuye duhereye ku mibanire y’abahujwe n’isano y’amaraso.
Mu rugo ni ho umuntu yigira imigenzereze myiza yo kubabarira, kwihangana, kwiyakira, n’indi nk’iyo Pawulo mutagatifu agarukaho asoza ibaruwa yandikiye Abanyefezi, aho agira ati “Abagore borohere abagabo babo nk’aho babigirira Nyagasani, abagabo bakunde abagore babo nk’uko Kristu yakunze Kiliziya, akayitangira; abana bumvire ababyeyi, na bo birinde kubakura umutima, ahubwo babarere neza, babakosore kandi babagire inama zikomoka kuri Nyagasani” (Ef 6, 1-4).
Agaciro gakomeye urugo rufite mu maso y’Imana, ni ko gatuma shitani ihora iruhigira igamije kurusenya, maze ngo igere ityo ku mugambi wayo wo kwigomeka ku Mugenga wa byose. By’umwihariko muri iki gihe ingo zirakomerewe: jugujugu ya buri munsi ntifasha abashakanye ngo bashakire hamwe icyakungahaza umubano wabo, ibyamamazwa mu binyamakuru n’ahandi ni ibirarura urubyiruko, umuryango mugari wahanuraga abakiri bato ntukibaho, dore ko buri wese yototera kuba nyamwigendaho.
Gahunda y’iterambere ry’umugore n’uburenganzira ku mirimo yose, hari aho bibangamira uburenganzira bw’umwana n’uburere bwe, bityo n’urugo rugahungabana.
Ibibazo by’impurirane ingo zifite muri iki gihe, ni byo byatumye ahanini Ubuyobozi bukuru bwa Kiliziya Gatolika bukangurira abogeza Inkuru Nziza kwita cyane ku Iyogezabutumwa ry’ingo: Papa Yohani Pawulo wa kabiri yadusigiye inyigisho nyinshi zifasha mu iyogezabutumwa ry’ingo. Amahuriro mpuzamahanga y’ingo ni we wayashyizeho, agamije kugarurira icyubahiro isakramentu ry’ugushyingirwa. Papa Benedigito wa XVI wamusimbuye na we yagaragaje kenshi icyifuzo cye cyo kuturarikira gukomera ku mico myiza yose ikenewe mu mubano mwiza w’abashakanye. Mu guhimbaza Yubile y’imyaka 2000 Yezu Kristu avutse n’imyaka ijana Inkuru Nziza igeze mu Rwanda, Abepiskopi bo mu Rwanda batangaje ko umwe mu miyoboro y’ingenzi iyogezabutumwa rigomba kugenderaho mu gihugu cyacu, ari uwo kwita ku bashakanye, bagashishikarizwa no kuyoborwa n’inshingano z’isakramentu ry’ugushyingirwa mu mibereho yabo ya buri munsi.
Ntangaje ku mugaragaro ibyo tumaze igihe dukora: mu nyigisho natanze naje kubasura mu rwego rwa Paruwasi na Santarali, ingingo yo guhamya ubukristu mu ngo nayigarutseho kenshi, kandi n’abapadiri banyu ni ko babikora. Nabararikiye kuvuga isengesho ryo gusabira ingo, mubyitabira bwangu: mukomereze aho ngaho. Yewe no mu bisabisho tugeza ku Mana buri cyumweru, birakwiye ko mwagena icy’umwihariko cyo gusabira ingo. Hari amahugurwa yagiye aba yo kurushaho kumenyekanisha ihuriro ry’ingo, hamwe n’andi y’ubusugire bw’ingo: azakomeza kandi ahabwe ingufu uko tuzabishobozwa n’amikoro. Dufite Paruwasi zakataje mu iyogezabutumwa ry’ingo nka Nyagahanga, Rwamiko, Nyinawimana na Matimba, zikaba zarabaye ikitegererezo ku zikirwana no gutangira.
Muri uyu mwaka wa 2011, tuzakomeza ahanini igikorwa cyo gusobanura iyogezabutumwa ry’ingo no gushishikariza abakristu b’ingeri zose kurigana (animation et sensibilisation). Nongere mbibutse ko rijyana n’ubusugire bw’ingo mu birebana no guteganya imbyaro hakoreshejwe uburyo bwa kamere. Muri uyu mwaka kandi, tuzibanda ku gushaka inkunga zo kurangiza neza ibikorwa by’iyogezabutumwa ry’ingo (mobilisation des fonds). Turateganya amahugurwa mu rwego rwa Diyosezi, mu rwego rwa zone y’Umutara na zone ya Byumba no mu maparuwasi.
Umwaka wa 2012 uzaba uwo guhamya inzego zikomeza umuyoboro w’iyogezabutumwa ry’ingo (formation à tous les niveaux).
Umwaka wa 2013 uzaba uwo guhimbaza (ku rwego rwa Paruwasi na Diyosezi) iminsi mikuru y’iyogezabutumwa ry’ingo, gusuzuma ibyakozwe (évaluation) no kunoza uburyo bwo gukomeza iryo yogezabutumwa mu myaka izakurikiraho.
N’ubwo buri mwaka ufite umwihariko wawo, ibyo gutanga inyigisho n’amahugurwa akenewe mu iyogezabutumwa ry’ingo, byo bizahoraho. Ndabifuriza kuzajya mwitabira izo nyigisho, kimwe n’izindi gahunda zose zibafasha gukomera mu bukristu. Ndangije mbaha umugisha wa gishumba.
Bikorewe i Byumba, ku wa 21/11/2011
+ Servilien NZAKAMWITA
Umushumba wa Diyosezi ya Byumba


text:
Uyu munsi wa buri taliki ya 1 Mata, ku isi hose ufatwa nk’umunsi wahariwe kubeshya. Ariko iyo ukurikiranye inkomoko yawo, ni umunsi wa gipagani. Mu ndimi z’amahanga witwa ‘poisson d’avril’ cyangwa ‘april fool’s day’. Ni umunsi abakristo bakwiye kwitwararira kugira ngo batawucumuriramo dore ko ufatwa nk’uw’amashyengo.
Ubundi uyu munsi, nanone witwa umunsi w’abafite uburwayi bwo mu mutwe (fool’s day), wagiye wizihizwa mu mico itandukanye mu bihugu byinshi, inkomoko yawo iracyari iyobera. Bamwe mu banyamateka batekereza ko ushingiye imizi mu mwaka w’1582, ubwo ubufaransa bwahagarikaga kongera gukoresha indangaminsi ya Julien (calendrier Julien) bugamije gukoresha iya Gregoire (calendrier grégorien), nk’uko byari mu myanzuro y’inama/ihuriro (concile) y’ Trente yo mu w’1563. Iyi, ikaba ifatwa nka moteri y’impinduramatwara mu idini gatolika, aho kiliziya y’I Roma yitandukanyaga ku mpinduramatwara ya giporotesitanti.
Urubuga ‘History.com’ na ‘Merci-facteur.com’ n’izindi dukesha aya mateka, zivuvuga ko muri izi mpinduka abanebwe mu gukurikiranira hafi amakuru cyangwa abatarigeze bamenya ko uyu munsi wimuriwe ku ya 1 Mutarama bakomeje kugendera mu kigare bawizihiza mu mpera z’icyumweru cy’ukwezi kwa Werurwe (ukwa 3) kwafatwaga nk’impera z’umwaka (mbere ya za mpinduramatwara twavuze haruguru) kugeza mu ntangiriro z’ukwezi kwa Mata (ukwa 4).
Mu bufaransa uyu munsi ufatwa nk’uwo gusetsa no gushyenga
Mu bice bimwe muri America kuri uyu munsi batanga impano z’ifi ziri mu ibara rya chocolat
Uyu munsi wahawe izina rya "Poisson d’Avril /April fool’s day” cyangwa ifi ya Mata, impamvu y’iri zina ni uko babigereranya n’ifi ikiri nto kuko iba yoroshye kuyiroba. Icyo gihe hakaba haratangwaga impano zinyuranye. Ababeshyi (farceurs) n’ababaga bashaka gusetsa abantu (abanyamashyengo), na bo muri ibi bihe bashushanyaga amafi ku mpapuro bakazomeka mu migingo y’abantu byitwa ko babahaye amafi nyamara bababeshya bavuga ko kuroba amafi muri biriya bihe bitemewe bavuga ko cyari igihe cy’uburumbuke bwayo.
Tugarutse mu ijambo ry’Imana ariko, mu bigaragara uyu munsi ukomoka mu bapagani. Nk’uko tubibona hejuru, ugenekereje uko bihita byumvikana ni umunsi w’abarwayi bo mu mutwe (April fool’s day/ jour des fous). Ibi binyuranye n’uko Imana ariyo nyiri ubuhanga aho kuba nyir’ibisazi. Ntabwo ijya ikina n’abantu badafite ubwenge. Ijambo ry’Imana ribivuga neza ngo: … niba hariho umuntu muri mwe ubuze ubwenge, abusabe Imana iha abantu bose itimana, itishāma kandi azabuhabwa.” (Yakobo 1:5).
Mu migani 24:9, havuga ngo “Imigambi y’ubupfapfa ni yo cyaha…” Iyo ukoze icyaha cyo kubeshya uba wishe itegeko ry’Imana ritubuza kubeshya. Mwibuke kandi muzirikane yuko amategeko ari ay’umwuka…(Abaroma 7:14) “Nuko mwigane Imana nk’abana bakundwa.” Abefeso 5:1. “Ntimukigane imigenzo y’abanyamahanga…” Yeremiya 10:2-3.


text:
Rwanda | GISAGARA: HAKOZWE IGITARAMO CYO KWISHIMIRA INTERA NZIZA AKARERE KATEYE MU MIHIGO
tariki ya 31 kanama,2012 akarere ka Gisagara kakoreye hamwe n’abakozi bako bose igitaramo cyo kwishimira umwanya mwiza aka karere kagize mu mihigo y’uyu mwaka ushize wa 2011-2012, haboneweho kandi More...
Rwanda | Gakenke: Kuva ku mwanya wa nyuma si impanuka ni ugukora cyane- Umuyobozi w’akarere
Umuyobozi w’akarere wungirije ushinzwe imibereho myiza, Ntakirutimana Zephyrin atangaza ko kuva ku mwanya wa nyuma atari impanuka ahubwo babikesha gukora cyane. Yemeza ka akarere kazaza mu myanya itanu ya More...
Nyamasheke: Akarere kari gukora inyigo ku iterambere ry’ubukerarugendo
Mu karere ka Nyamasheke kuwa 25 gicurasi, komite nyobozi y’abafatanyabikorwa mu iterambere ry’akarere (JADF) n’abandi bafite aho bahuriye n’ubucyerarugendo bamurikiwe inyigo y’igishushanyo More...
Nyagatare: Byageze ku gicamunsi cy’umunsi wa mbere imurikabikorwa ry’iminsi ibiri ry’abafatanyabikorwa (JAF) ritaratangira
Mu gihe hateganyijwe imurikabikorwa ry’iminsi ibiri kuri uyu wa 23 na 24 Gicurasi 2012, bigeze ku gicamunsi cy’umunsi wa mbere bakiri mu myiteguro kuko ubwo twahageraga mu ma saa tanu bari bakirimo More...
Uturere tugize amajyaruguru turasabwa kutazarenza imyanya 10 ya mbere mu mihigo
Guverineri w’Intara y’Amajyaruguru arasaba uturere tugize intara ayoboye kuzagaragara nibura mu turere icumi twa mbere mu kwesa imihigo y’umwaka 2011-2012. Ibi Guverineri Bosenibamwe Aime yabivuze More...
Rwanda | Guhanahana ubumenyi ni ingirakamaro ku banyafurika bose- IGP Gasana
Itsinda ry’inzego z’umutekano ziturutse muri Benin no muri Burkina Faso ziri mu Rwanda mu rugendoshuri rw’iminsi ine zigamije kurahura ubumenyi n’ubunararibonye kuri bagenzi babo bo mu More...
Huye: Mu Murenge wa Ngoma, inkeragutabara ni zo zizajya zirinda umutekano mu midugudu
Hashize igihe kinini mu mugi wa Butare batangije gahunda yo kwishyiriraho abarinda umutekano ku rwego rw’imidugudu. Ubu noneho, uretse mu mugi, no mu biturage byo mu Murenge wa Ngoma, uwo mutekano, cyane More...
Mbere y’umukoloni, abanyarwanda ntibigeze bapfa amoko
Mu kiganiro ku mateka yaranze imiyoborere mu Rwanda mbere na nyuma ya jenoside yakorewe abatutsi, ibitekerezo byinshi byibanze ku ruhare umukoroni yagize mu gutanya abanyarwanda hashingiwe ku moko. Ikiganiro More...
Abanyarwanda barasabwa kongera guharanira ubumwe bahoranye mu myaka ya kera
Mu kiganiro n’abatuye imidugudy ya Kamugina, Ruvumera na Rutenga, umuyobozi wa polisi mu karere ka Munganga, Supt. Sezirahiga Roger yavuze ko umutekano nyawo kandi urambye uzabaho ari uko abanyarwanda bongeye More...
Rwanda|Gisagara: Umuturage afite uruhare runini mu miyoborere myiza
Ubuyobozi bw’akarere ka Gisagara burahamya ko imiyoborere myiza ari umuturage ugomba kuyigiramo uruhare runini mbere na mbere afasha ubuyobozi kugera ku buyobozi butabogama. Umuyobozi wungirije ushinzwe More...


text:
Hari ababyeyi bapfa kugurira abana amavuta babonye nyuma bagatungurwa no kubona umwana yangirika uruhu. Hari rero amavuta ajyana n’ uruhu rw’umwana kuva akivuka ndetse n’ibyo wakirinda mu rwego rwo kurinda uruhu rw’umwana.
Bumwe mu bwoko bw’amavuta meza ku mwana
Amavuta meza ku ruhu rw’abana agomba kuba aturuka ku bihingwa kandi akoze mu bintu karemano (naturel)bitavangiwe.
Amavuta nkayo ajyanye n’uruhu rw’abana aba afiteho icyapa cya ECOCERT, NATUREL&PROGRES na BDIH bikaba ari bimwe mu birango by’ibigo byemeza ko ayo mavuta agizwe n’ibintu biri naturel(bio). Zimwe mu ngero z’amavuta meza ku bana ari ku isoko no muri pharamcie ni : Mustela, Johnsons na Sebamed
Ibyo wakora ngo utangiza uruhu rw’umwana
kumufubika : Uruhu rw’umwana ukivuka ruba rworoshye cyane kuburyo rusaba umwaka kugirango rube rwabasha kwirinda no kwirwanaho ubwarwo, akenshi iyo uruhu rw’umwana rutari rwatangira kwirwanaho ngo rwirinde za bacteries zivuye hanze uzasanga ruhumura neza..
Kogesha umwana amazi gusa mu mutwe : Igihe umwana nta musatsi cg afite mucye ni byiza kureka gukoresha shampon,ugakoresha amazi gusa
Mu gihe cy’ubukonje siga umwana amavuta afashe : Iyo usize umwana amavuta yoroshye bituma uruhu rwe rwumirana ndetse imbeho ikinjira mu ruhu rwe ku buryo bworoshye, biba byiza rero iyo umusize amavuta afashe nka huile cyangwa creme mu mbeho ndetse ukanayamusiga ahantu ubona hakunze kumirana .
Kudakorera umwana isuku irenze ibisabwa : iyo wuhagira umwana cyane, uruhu rwe rugenda rwumirana ; bivuga ko umwana ukiri uruhinja cyane ngo atangire kwiyanduza biba byiza kumwoza rimwe cyangwa kabiri mu cyumweru indi minsi ukamuhanagura. (Mu maso,ijosi, ikibuno, intoki no mu kwaha).
Kwirinda gushyira umwana ku zuba : Abana bato cyane(impinja) baba bakeneye umwuka mwiza ariko birabujijwe kumushyira ku zuba kandi ntago byemewe kumusiga amavuta arwanya izuba,ahubwo umwambika imyenda ihisha amaguru,amaboko,umutwe cyangwa ukamushyira mu gacucu.
Imyororokere
Ibyo wakora ngo umwana agire uruhu rwiza
Hari ababyeyi bapfa kugurira abana amavuta babonye nyuma bagatungurwa no kubona umwana yangirika uruhu. Hari rero amavuta ajyana n’ uruhu rw’umwana kuva akivuka ndetse n’ibyo wakirinda mu rwego rwo kurinda uruhu rw’umwana.


text:
Urwenya: Umugore w'Umusinzi
Umugore w'Umusinzi
Umugore yagiye kuzirika isekurume mu gasozi, agarutse mu rugo ashyira ibishyimbo ku ziko. Hashize akanya yumva aranyotewe, ni bwo agiye kwivumbira yibwira ko ari bugaruke vuba. Ageze iyo avumba ibiganiro biraryoha, urwagwa ruratubuka. Si bwo ijoro ririnze kugwa atari yataha ngo ahishe ibishyimbo acyure n’isekurume !
Hagati aho umugabo yaje kuza yongera amazi mu nkono ateka ibishyimbo birashya, yandurura n’ibintu byose. Nyamugore atahutse, akora ku nkono y’ibishyimbo asanga byahiye. Ati "yooo, ibintu byikoze, dore bya bishyimbo byitetse." Agiye gukinga amadirishya yasize afunguye asanga arafunze. Ati "reba rwose n’amadirishya yifunze !" Ajya hanze kureba amamera yari yasize yanitse arayabura, agenzuye neza asanga ari mu ntebo mu mfuruka. Ati" reba rwose na ya mamera yiyanuye !"
Ubwo agenda agana ahari uburiri ariko mu nzu ntihabonaga neza. Agenda akorakora aba akoze mu bwanwa bw’umugabo we wari aryamye, ariyamirira ati "yewe, koko ibintu bya hano byose byikozeeee, dore na cya Ruhaya nasize nziritse mu gasozi cyicyuye !! Mbega ibintu byiza !!"http://facebook.com/byendagusetsa
Shyiraho Igitekerezo!
Subscribe to: Post Comments (Atom)


text:
Kutagendana n’ikoranabuhanga birakura benshi ku mugati!
Ikoranabunganga ryatumye isi iba nto, wumva ibyadutse mu bihugu byateye imbere iyo mu Burayi za Amerika na Asia, bugacya ukabisanga iwawe ku muryango! Yenda ibi ntabwo biragaragaza uburemere bwabyo bukomeye mu Rwanda, ariko ntibyabuza kubitekerezaho kuko isi ari umugudugu!
Muri ibi bihugu mvuga byateye imbere, kuri ubu usanga nk’uruganda rwahoze rukoresha abakozi bagera ku gihumbi rusigaranye 50 gusa, abandi bose bagasimbuzwa bya bimashini bita ‘robots’ akenshi zikoreshwa imirimo y’ingufu nko guterura ibiremereye no guteranya ibikoresho runaka.
Ibi biragaragaza ko hari abakozi benshi baba bahatakarije imirimo mu gihe ari yo yari ibabeshejeho, n’ubwo bizwi ko uruganda ari cyo kintu kibasha gutanga akazi ku bantu benshi, hari aho usanga zisigaranye abayobozi n’abakozi bake baba bashinzwe gukoresha no kugenzura imikorere y’izi robots zikora zidasaba umushahara.
Uretse ibi, hari aho ikoranabuhanga rimaze gukataza birenzeho, aho bakubwira ko mu Buyapani ho, hakozwe robots zifite ishusho nk’iy’abantu ndetse zigahabwa ubwenge nk’ubwa muntu, zigashyirwa hamwe na hamwe mu mirimo isanzwe yakorwaga n’abantu mu biro ‘offices’, robot ifite ubushobozi bwo kubazwa igasubiza ndetse ikaguha services zose uko uzifuza mu kigo ikorera.
Uwitwa Sawada uyobora Hotel y’inyenyeri 5 ‘Henn-na Hotel’ iherereye Ngasaki mu Buyapani, iyi Hotel ikaba izwiho kuba iya mbere mu gukoresha robots nyinshi ku isi kandi zinyuranye mu mirimo inyuranye, yemeza ko gukoresha robots nyinshi byagabanyije 70% by’amafaranga yagombaga gutangwa ku bakozi-muntu!
Abacukumbuzi mu Bwongereza (UK), bo bagaragaje ko 35% by’abakozi mu kazi muri UK bafite ibyago byo gutakaza imirimo mu myaka 10-20 iri imbere, kuko ikoranabuhanga rizaba rimaze kubona robots zibasimbura bose ku mirimo bakoraga, ndetse zigakora neza kubarusha, umusaruro ukiyongera kuko robot imwe yabasha gukoreshwa imirimo yagakozwe n’abantu 10.
Abafite ibyago byinshi byo gutakaza imirimo, ngo ni nk’abakozi bo mu ma banks, abacuruzi b’amatelefone, abakora imirimo yo kwandika dore ko izi robots ziba zaratojwe cyane gukoresha mudasobwa, n’abandi, cyane ko ubu noneho hari gutekerezwa gukora robots zajya zoherezwa ku rugamba rwa gisirikare, aho kugira ngo abantu abe ari bo bahatakariza ubuzima nk’uko bizwi ku rugamba mu buzima busanzwe.
Mu Rwanda byifashe bite?
Tugarutse mu Rwanda, yenda ibyo bya robots birahambaye ntiturabigeraho n’ubwo naho bizahagera, ariko mu gipimo gito cy’ikoranabuhanga dufite, iyo utajyanye naryo nabwo riragusiga!
Hari benshi bize kera mudasobwa zitaragera mu Rwanda mu gihe ubu ibintu hafi ya byose bisigaye byitabaza ikoranabuhanga. Birumvikana ko muri aba, abatarihuguye batakaje imirimo yabo.
Ndaguha urugero; abigaga iby’ubwubatsi kera mu Rwanda, bigishwaga gushushanya inyigo z’inyubako kuri bya bipapuro binini by’umweru bashushanyaho bakoresheje ikaramu y’igiti ‘pencil’, nyamara ubu byose bikorerwa kuri mudasobwa.
Uwize muri ibyo bihe, ubu n’ubwo yaba azi imibare myinshi ndetse afite ubunararibonye mu kubaka, nta kazi yabona, ndetse akabonye biba ari ugukoreshwa n’abafite ubumenyi mu myubakire igezweho; ikoresha bwa buhanga mu ikoranabuhanga.
Mu Rwanda, ikoranabuhanga ryageze mu bukanishi, aho amamodoka n’ibindi byuma binyuranye bisuzumwa na mudasobwa ikagaragaza ahari ikibazo, mu gihe mbere byari bizwi ko gusuzuma ikinyabiziga ari ukukijya munsi ugakorogoshora!! Byanze bikunze ahageze iri koranabuhanga, abakanishi bamaze kuhaburira imirimo kabone n’ubwo baba barakoraga neza aka kazi kabo.
Yego uko ikoranabuhanga ritera intambwe ibintu bigenda birushaho koroha, ndetse burya ni ngombwa kwiga no kugendana n’ibigezweho mu gihe bigufitiye umumaro, kugira ngo utazisanga isi yagusize.
N’ubwo bimeze bityo ariko na none, nta kibura ingaruka kuko dukoresheje nabi iri koranabuhanga byaba bibi!
Ibi ndabivugira hamwe usanga abantu bamwe baracitse imbaraga zo gukoresha imibiri yabo kamere Imana yabahaye, byaba imbaraga z’umubiri ubwawo ndetse n’iz’imitekerereze zigacika.
Dore kera abana mu ishuri bigishwaga gufata mu mutwe, urugero ni nk’uko wasangaga umwana wiga byibura mu mwaka wa Gatatu w’amashuri abanza azi mu mutwe ‘multiplication table’ cyangwa se icyo bitaga “Mara”; akaguha ibisubizo byose mu mibare ifite ikimenyetso cyo gukuba uhereye kuri ‘1×1’ ukagera ku 10×10 ntaho abikopera ahubwo iyi mibare yose imubitse mu mutwe.
Kuri ubu, ubu bushobozi bw’umutwe bwo gufata mu mutwe ntaho bwagiye ariko usanga nta gaciro bihabwa kuri bamwe, dore ko abana nabo bamenye gukoresha mubazi (calculator) yo itagora umutwe.
Ku bantu bakuru naho byaroroshye, ibibazo byose birabazwa google.
Ni byiza cyane, ariko se ubumenyi bwose bubitswe mu mashini (computer), mu mutwe twagendanamo iki? Aho ntibyaba byiza tubikoresheje byose, maze umuriro wabura, umuntu yabazwa ikibazo akagira icyo asubiza?!
Ikoranabuhanga ni ryiza cyane, rinadufasha kwihutisha byinshi mu iterambere riri mu ntego ya buri wese, ni ngombwa ko twiga ibyaryo tukagendana naryo, ariko mu gihe rikoreshejwe nabi umubiri n’ubwonko tukabyibagiza gukora neza mu buryo bw’umwimerere ‘naturally’, hagize icyangiza burundu iri koranabuhanga, wasanga umuntu asigaye ntacyo ari cyo.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Indwara yo kubora kw’amenyo igera ku muntu bitewe n’impamvu zitandukanye, ariko hari n’ibyo umuntu yakora kugira ngo azirinde.
Impamvu nyamukuru ziri ku isonga mu kubora kw’amenyo ziri mu byiciro 3, nk’uko tubikesha ikinyamakuru Le Figaro cyandikirwa mu Bufaransa.
Ibyo bintu ni:
Imyaka umuntu afite : Abana bafite imyaka iri hagati y’ine n’irindwi bakunze kugera mu gihe cyo gukuka amenyo. Ibyo bikaba biterwa n’uko amenyo aba yarameze mbere y’icyo gihe aba atarakomera, bikaba ngombwa ko avamo agasimburwa n’andi. Ayo menyo yivanamo cyangwa agakurwamo na muganga kuko abanza kubora. Ikindi ni uko akenshi amenyo abana bakuka adakunze kubatera ububabare.
Imiterere y’iryinyo: Amenyo akunze kubora ni ibijigo. Ibyo ngo bikaba biterwa n’imiterere yabyo kuko bigira inguni zishobora kwihishamo imyanda iterwa n’ibiryo itavamo mu gihe cyo kurya. Iyo myanda yororora udukoko dutuma bicukuka bikabora, bigatera ububabare.
Indyo umuntu afata: Iyo umuntu akunda kurya cyangwa kunywa ibintu byiganjemo isukari n’amavuta aba ashobora guhura n’ikibazo cyo kubora amenyo, kuko bigera aho bibyara aside ziyaboza.
Isuku nke: Kudasukura amenyo bituma hari imyanda yibika mu menyo, ikayatera kubora ndetse bikazana n’impumuro mbi mu kanwa.
Icyakorwa ngi umuntu arinde amenyo kubora
Gusuzuma indyo ya buri munsi niba itiganjemo isukari cyangwa amavuta kuko biba birimo ubwoko bw’udukoko turi hagati ya 60 na 70 tugira uruhare mu kuboza amenyo.
Indi nama ni uko umuntu aba akwiye koza mu kanwa akoresheje uburoso n’umuti w’amenyo byibura 2 ku munsi, mu gitondo na ninjoro agiye kuryama.
Intandaro yo kubora kw’amenyo n’ibyakorwa mu kuyarinda
Indwara yo kubora kw’amenyo igera ku muntu bitewe n’impamvu zitandukanye, ariko hari n’ibyo umuntu yakora kugira ngo azirinde.


text:
Umuranga
Umuranga ni we uvugira umusore bagiye gusaba.Ujya gusaba abanza kurangisha umugeni, yamara kumubona no kumushima imico n'ubwiza, cyangwa amushimiwe n'undi, agashaka Umuranga. N'iyo asaba mu baturanyi ashaka umuranga.
Iyo umusore bamurangiye umukobwa atazi,arihorera agashaka undi musore mugenzi we bakiyuhagira bakisiga, bakaboneza bakajya kwa se w'umukobwa ashaka gusaba, bakamushima cyangwa bakamugaya, bagataha.
Iyo bamaze gushima umukobwa, babaririza ubwoko bwe, bwaba bubi, bakamureka, bwaba bwiza bakamuraguriza, bamwereza bakamusaba; bamwirabuza bakamureka. Nta warongoraga umukobwa atabanje kumuraguriza ngo amwereze.
Haba n'ubwoko buzirana ntibushyingirane; habaho n'ubwoko bavuga ko butera umwaku, cyane cyane abungura, abacyaba, abashambo, abasita, abashingwe n'abandi... Ahandi ushaka kurongora, abanza kurambagiza.
Hifashishijwe
IMIHANGO: Mgr Aloys Bigirumwami


text:
sam.
07
juil.
2012
ISOMO RYA MBERE
Isomo ryo mu gitabo cy’Umuhanuzi Izayi (Iz 6, 1-8)
1Mu mwaka umwami Oziya yatanzemo, nabonye Nyagasani yicaye ku ntebe ya cyami ndende kandi itumburutse. Ibinyita b’igishura cye byari byuzuye icyumba gitagatifu cy’Ingoro y’Imana. 2Abaserafimu bari bahagaze hejuru ye, bafite umwe umwe amababa atandatu : abiri yo gukingira uruhanga, yandi abiri yo gutwikira ibirenge, n’abiri yo kuguruka. 3Nuko bakikiranya amajwi bavuga bati “Nyir’ubutagatifu, Nyir’ubutagatifu, Nyir’ubutagatifu ! Ni Uhoraho, Umugaba w’ingabo, isi yose yuzuye ikuzo rye !” 4Umuririmo w’ayo majwi uhindisha umushyitsi inzugi n’ibizingiti byazo, maze Ingoro isabwa n’umwotsi.
5Nuko ndavuga nti “Ndagowe ! Bincikiyeho kuko ndi umuntu w’iminwa yandavuye, ngatura mu muryango w’iminwa yahumanye, none amaso yanjye akaba abonye Umwami, Uhoraho, Umugaba w’ingabo.” 6Ariko umwe mu Baserafimu aguruka ansanga, afashe mu kiganza cye ikara ryaka yari akuye ku rutambiro, ariteruje igifashi. 7Arinkoza ku munwa maze arambwira ati “Ubwo iri kara rigukoze ku munwa, ubuhemu bwawe burahanaguwe, icyaha cyawe kirakijijwe.” 8Nuko numva ijwi rya Nyagasani rigira riti “Mbese ndatuma nde ? Ni nde twakohereza ?” Ni ko kumusubiza nti « Ndi hano, ntuma ! »
ZABURI (Zab 93 (92), 1ab, 1c-2, 5)
Inyik/ Uhoraho ni Umwami, ari ku ngoma ubuziraherezo !
Uhoraho ni Umwami, yisesuyeho ubuhangare,
Uhoraho yambaye ububasha, yarabukindikije.
Isi yarayishinze arayikomeza.
Intebe yawe y’ubwami yashinzwe ubutajegajega,
uriho kuva kera na kare !
Ibyo waduhishuriye ni amanyakuri;
Ingoro yawe ikwiranye n’ubutungane,
Uhoraho, uko ibihe bizahora bisimburana.
IBANGONDIRIMBO RIBANZIRIZA IVANJILI (1Pet 4, 14)
Alleluya Alleluya
Muzishime nibabatuka babaziza izina rya Kristu :
Roho w’Imana azaba ari kumwe namwe.
Alleluya
IVANJILI
+ Matayo (Mt 10, 24-33)
Muri icyo gihe, Yezu yabwiye Intumwa cumi n’ebyiri ati 24“Umwigishwa ntasumba umwigisha we, n’umugaragu ntasumba shebuja. 25Ahubwo umwigishwa nabe nk’umwigisha, n’umugaragu amere nka shebuja, maze ibyo bibe bihagije. Niba nyir’urugo baramwise Belizebuli, bazavuga iki ku bo mu rugo rwe ? 26Ntimukabatinye rero kuko nta kintu gihishe kitazagaragara, nta n’igihishiriwe kitazamenyekana. 27Icyo mbabwiriye mu mwijima muzakivugire ahabona; icyo mbongorereye ahiherereye, muzagitangarize ahirengeye. 28Ntimugatinye abica umubiri, ariko badashobora kwica ubugingo; ahubwo mutinye Ushobora kuroha ubuzima n’umubiri icyarimwe mu nyenga y’umuriro. 29Mbese ibishwi bibiri ntibigura igiceri ? Nyamara nta kigwa hasi muri byo, So atabishaka ! 30Naho mwebwe, imisatsi yo ku mutwe wanyu yose irabaze ! 31Ntimugatinye rero : mwebwe murushije agaciro ibishwi byinshi. 32Umuntu wese uzanyemera mu maso y’abantu, nanjye nzamwemera imbere ya Data uri mu ijuru; 33naho uzanyihakana mu maso y’abantu, nanjye nzamwihakana mu maso ya Data uri mu ijuru.”


text:
sam.
02
févr.
2013
ISOMO RYA MBERE
Igitabo cy’Umuhanuzi Yeremiya (Yer 1, 4-5.17-19)
4Uhoraho yambwiye iri jambo ati 5“Ntarakuremera mu nda ya nyoko nari nkuzi ; nakwitoreye utaravuka, nkugira umuhanuzi w’amahanga. 17Naho wowe kenyera ukomeze, uhaguruke maze ubamenyeshe ibyo ngutegetse kubabwira. Ntuzareke bagutera ubwoba, kuko nubugira ari wowe, nzagutera guhinda umushyitsi imbere yabo. 18Jyewe uyu munsi nkugize nk’umurwa ukomeye, inkingi y’icyuma, cyangwa nk’inkike y’umuringa imbere y’igihugu cyose, imbere y’abami ba Yuda, abatware bayo, abaherezabitambo bayo n’abatuye igihugu bose. 19Bazakurwanya ariko ntibazagushobora – uwo ni Uhoraho ubivuze – humura turi kumwe ndagutabara.”
ZABURI (Zab 71 (70), 5-6b, 7-8, 15ab.17, 19.6c)
Inyik/ Mana yanjye, iminsi yose nzamamaza ubutwari bwawe n’agakiza kawe.
Ni wowe mizero yanjye Nyagasani,
Uhoraho, ni wowe niringira kuva mu buto bwanjye.
Narakwisunze kuva nkivuka,
unyitorera nkiva mu nda ya mama.
Abenshi baketse ko wamvumye,
kandi ari wowe buhungiro bwanjye.
Umunwa wanjye wuzuye ibisingizo byawe,
iminsi yose ndirimba ikuzo ryawe.
Nzatangaza ukuntu uri indahemuka,
iminsi yose namamaze agakiza kawe.
Mana, wanyiyigishirije kuva mu buto bwanjye,
na n’ubu ndacyarata ibyiza byawe.
Mana, ubudahemuka bwawe burahebuje,
wowe wakoze ibintu by’agatangaza.
Mana, ni nde uhwanye nawe ?
Ni cyo gituma nzahora ngusingiza.
ISOMO RYA KABIRI
Ibaruwa ya mbere Mutagatifu Pawulo Intumwa
yandikiye Abanyakorinti ( 1Kor 12, 31 ; 13, 1-13)
Bavandimwe, 12,31nimuharanire ingabire zisumbuye, kandi ngiye kubereka izitambutse zose. 13,1N’aho navuga indimi z’abantu n’iz’abamalayika, ariko singire urukundo, naba ndi nk’icyuma kibomborana cyangwa inzogera irangira. 2N’aho nagira ingabire y’ubuhanuzi, ngahishurirwa amayobera yose n’ubumenyi bwose ; n’aho nagira ukwemera guhambaye kumwe gushyigura imisozi, ariko ndafite urukundo, ntacyo mba ndi cyo. 3N’aho nagabiza abakene ibyo ntunze byose, n’aho nahara umubiri wanjye ngo utwikwe, ariko nta rukundo mfite, nta cyo byaba bimariye.
4Urukundo rurihangana, rwitangira abandi, ntirugira ishyari ; urukundo ntirwirarira, ntirwikuririza ; 5nta cyo rukora kidahwitse, ntirurondera akari akarwo, ntirurakara, ntirugira inzika; 6ntirwishimira akarengane, ahubwo ruhimbazwa n’ukuri. 7Urukundo rubabarira byose, rwemera byose, rwizera byose, rukihanganira byose.
8Urukundo ntiruteze gushira. Ubuhanuzi se ? Buzashira. Indimi zo se ? Zizaceceka. Ubumenyi se ? Buzayoka. 9Koko ubumenyi bwacu buracagase, kimwe n’uko ubuhanuzi bwacu bucagase. 10Igihe rero ibyuzuye bizahinguka, iby’igicagate bizazimira ! 11Mu gihe nari umwana navugaga ay’abana, ngatekereza nk’abana, nkazirikana nk’abana ; aho mbereye umugabo nikuyemo ibya rwana byose. 12Ubu ngubu turasa nk’abarebera mu ndorerwamo ku buryo budafututse, ariko hari igihe tuzarebana imbonankubone. Ubu ngubu ibyo nzi biracagase, ariko icyo gihe nzamenya nk’uko nzwi. 13Kugeza ubu ukwemera, ukwizera n’urukundo uko ari bitatu birabangikanye, ariko icy’ingenzi muri byo ni urukundo.
IBANGONDIRIMBO RIBANZIRIZA IVANJILI (Zab 67 (66), 3)
Alleluya Alleluya.
Guhera mu burasirazuba kugera mu burengerazuba,
amahanga yose azamenya ko Imana yacu ari yo ikiza.
Alleluya.
IVANJILI
+ Luka (Lk 4, 21-30)
Mu isengero ry’i Nazareti, nyuma y’isomo ryo mu gitabo cy’Umuhanuzi Izayi, 21Yezu arababwira ati “Ibiri mu isomo mumaze kumva, mumenye ko byujujwe uyu munsi.” 22Bose baramushima, kandi batangazwa n’amagambo y’ineza yababwiraga. Ni ko kuvuga bati “Uyu si mwene Yozefu ?” 23Yezu arababwira ati “Nta gushidikanya mugiye kuncira wa mugani ngo ‘Muganga, banza wivure ubwawe !’ Twumvise ibyo wakoreye i Kafarinawumu byose, ngaho bikorere na hano iwanyu.”
24Yungamo ati “Ndababwira ukuri : nta muhanuzi ushimwa iwabo. 25Ndababwiza ukuri rwose : hariho abapfakazi benshi muri Israheli mu gihe cya Eliya, ubwo imvura yamaraga imyaka itatu n’amezi atandatu itagwa, inzara ikoreka igihugu cyose; 26nyamara muri bo nta n’umwe Eliya yoherejweho, uretse umupfakazi w’i Sareputa ho mu gihugu cya Sidoni. 27Hari kandi n’ababembe benshi muri Israheli mu gihe cy’umuhanuzi Elisha; nyamara muri bo nta n’umwe wakijijwe, uretse Nahamani w’Umusiriya.” 28Abari mu isengero bumvise ayo magambo bose barabisha, 29nuko bahagurukira icyarimwe bamusohora mu mugi wabo, bamujyana hejuru y’imanga y’umusozi umugi wabo wari wubatseho bagira ngo bahamurohe. 30Nyamara we abanyura hagati arigendera.


text:
Dawudi aririmbira Imana ati: "nzahimbaza Uwiteka IMINSI YOSE, ishimwe rye rizaba mu kanwa kanjye ITEKA RYOSE"]. Zaburi 34:2
Ushime, wongere ushimwe Imana kuri iki cyumweru gishya iduhaye ngo duhimbaze izina rye. No mu kibazo, SHIMA Imana! Si uko Imana ititaye ku kibazo cyawe, si uko se yaba igushinyagurira, ikagusaba gushima kandi ufite ikibazo.
Ahubwo twige kumva ururimi rw’ijuru: ntiwabura icyo ushima Imana uko biri kose, KANDI IRYO SHIMWE NIRYO RIHAMAGARA IGISUBIZO CY’IBIBAZO URI KUNYURAMO, CYANGWA RIGAHAMAGARA UNDI MUGISHA WIYONGERA KU WO IMANA YAGUHAYE. Duhimbaze buri munsi, ishimwe ku Mana ribe mu kanwa kacu ITEKA RYOSE bashake babyinube! Ni Imana itinuba cyangwa ngo irambirwe amashimwe.
Iri jambo Ubugingo.com yarikuye kuri rumwe mu mbuga nkoranya mbaga rwa Dr. Ivan Twagirashema.


text:
“Erega nzi ibyo nibwira nzabagirira! Ni amahoro si bibi, kugira ngo mbareme umutima w’ibyo muzabona hanyuma. Ni ko Uwiteka avuga.” Yeremiya 29:11. Yesu ashimwe nshuti ugize umugisha wo gusoma iri jambo ry’Imana. Nishimiye kuganira nawe ariko ngamije kukwibutsa ko burya Imana ifite umugambi mwiza ku buzima bwawe. Izi ibyo yibwira izakugirira, uhumure ni ibyiza, si ibibi kuko ishaka kukurema umutima w’ibyo izakora hanyuma, kuko ifite umugambi muremure kuri wowe.
Abantu bizera Imana ntibakwiye guhagarika umutima kuko umugambi w’Imana ari mwiza kuri bo.
Nta mpamvu yo gutinya iby’ejo, umuririmbyi yaravuze ngo reka gutinya ibizakubaho Imana irakurinda. Imana idufiteho umugambi mwiza, gusa icyo buri wese asabwa ni ukugendera mu mugambi wayo. Iyo wagendeye muri uwo mugambi iherezo riba ryiza cyane.
Yesu yaravuze ngo nituguma muri we, amagambo ye akaguma muri twe, tuzajya tumusaba icyo dushaka cyose kandi tuzagihabwa. Yohana 15:7
Nshuti we gutakaza ibyiringiro ngo ukuke umutima, ahubwo ugumane ibyiringiro byiza byo kuzabona Umwami, gusa na we, no kwambikwa amakamba y’ibyo ukorera Imana. Imana iguhe umugisha.
Innocent Kubwimana/Ubugingo.com


text:
Rusizi: Abayobozi b’ibigo by’imari biciriritse barasabwa gucunga imari ya rubanda neza
Abayobozi b’ibigo by’imari biciriritse bo mu turere twa Rusizi na Nyamasheke barasabwa gucunga neza imari abaturage baba bababikije hagamijwe kugirango bajye bahora babagirira icyizere ndetse n’abagifite umuco wo kubika amafaranga mu ngo babashe kuyoboka ibyo bigo kugirango nabo babashe kwizigamira biteza imbere. Ibi babikanguriwe ku wa 28/04/2015, mu cyumweru cyahariwe ibigo by’imari iciriritse cyatangiye tariki 27 Mata kikazasoza tariki... Read More
Rusizi – Gihundwe: Abamenye kare ibanga ryo gukorana neza na sacco baratera imbere.
umucungamutungo w’umusingi sacco ya Gihundwe, madame Kangabo Marie Chantal Nubwo umurenge wa Gihundwe ari umwe mu mirenge 3 igize umujyi wa Rusizi, kandi uyu mujyi ukaba ubarirwamo amabanki hafi ya yose akomeye akorera mu gihugu, hakaba na banki y’abaturage abo baturage bari bamenyereye kuva kera, umuntu yakwibwira ko umurenge sacco wawo utapfa kubona abawugana muri uwo mujyi bahagije nk’abagana ayo mabanki dore ko ngo bari banafite n’impungenge... Read More
Rusizi: Abacunga mutungo w’ibigo by’imari biciriritse barasabwa kwirinda kunyereza amafaranga y’abaturage bababikiye
Abacungamutungo b’ibigo by’imari biciriritse byo mu turere twa Rusizi na Nyamasheke barasabwa gukorana ubunyangamugayo akazi kabo kugirango babashe gucunga amafaranga y’abaturage baba barababikije. Ibyo babisabwe n’umuyobozi w’inama y’ubutegetsi w’ihuriro ry’ibigo by’imari biciriritse mu Rwanda (AMIR), Nzagahimana J.M.V. mu mahugurwa ajyanye no gucunga amafaranga ya rubanda baba barabikijwe yabereye mu murenge wa Kamembe mu... Read More
Rusizi: Abashinzwe imirenge Sacco barasabwa kwitwararika kumafaranga y’abaturage
Nyuma y’aho ikigo cy’imari iciriritse cy’umurenge sacco Intsinzi Nzahaha cyibwe n’abakozi bacyo bakaburirwa irengero, ibindi bigo by’imirenge sacco byo muyindi mirenge birasabwa kuba maso byirinda ko amafaranga y’abaturage yakomeza kunyerezwa cyane cyane abakozi babyo birinda kwizerana kubirebana n’amafaranga . ibi byatangarijwe mu nama yahuje inzego zose zishinzwe kugenzura ibigo by’imari biciriritse by’imirenge sacco. Mu nama... Read More
Rusizi: Barasabwa gufunguza konti zo kwizigamira
Banki y’ubucuruzi mu Rwanda yahoze izwi ku izina rya BCR, yahinduye izina yitwa I&M bank Rwanda Ltd, nkuko basanzwe bahura n’abakiliya babo muri gahunda yo kubereka servisi babagezaho, ishami ry’iyi banki i Rusizi ryahuye n’abakiliya babo bafite konti zo kwizigamira, mu rwego rwo gukomeza icyo gikorwa cyiza batangiye, cyane ko Leta y’u Rwanda ishishikariza abanyarwanda kugira umuco mwiza wo kwizigamira. Ababitsa muri I&M Bank Rwanda... Read More
RUSIZI: Abambura ibigo by’imari bongeye guhagurukirwaa
Abayobozi b’ibigo by’imari bitandukanye bagiranye inama n’abayobozi b’inzego zitandukanye bo mu karere ka rusizi mu rwego rwo gushakira umuti ikibazo kimaze gukomerera ibigo by’imari bikorera muri aka karere, aho abayobozi b’ibi bigo ngo bamaze kubona ko ba bihemu bamaze kugwira muri rusizi, ibyo ngo bikaba byahombya ibi bigo mu gihe iki kibazo kidakurikiranywe neza Mu karere ka Rusizi ngo hamaze kugaragara amafaranga arenga miriyoni... Read More
RUSIZI: Abayobozi ba Sacco barigishwa uburyo bw’imikorere ya BDF
Abayobozi b’ibigo by’imari biciriritse cyane cyane abo mu mirenge ya za Sacco n’ibigo byegerejwe abaturage barashishikarizwa gukoresha ibikorwa by’Ikigega cyashyiriweho gufasha abaturage kugirango babashe kugera ku bigo by’imari bityo bahabwe inguzanyo zibafasha kwikura mubukene. Nubwo ibi bigo byashyiriweho abaturage ngo bigaragara ko bihora biririmbwa ariko mubyukuri ngo abaturage byashyiriweho, bamwe ntibarabisobanukiwe, ibyo bigatuma... Read More
Rusizi: women, youth in training on poverty reduction
As a way to end poverty cycle mainly affecting women and youth in Kamembe sector in Rusizi district, a training prepared by Ministry of Gender and Family Promotion (MIGEPROF) for the youth and Women on how to make money by acquiring simple loans from financial institutions is in process. Workshop attendees closely following the program This training in Kamembe sector brought together people from MIGEPROF and women and youth representatives in all... Read More
RUSIZI: Ikibazo cy’ubukene bwugarije abagore n’urubyiruko ngo kigiye kuvugutirwa umuti binyuze munguzanyo
Mu rwego rwo guteza imbere abagore n’urubyiruko, babavana mungoyi y’ubukene, mu murenge wa Kamembe harabera amahugurwa yateguwe na MIGEPROF agamije gukangurira ibyo byiciro byombi uburyo bwo kumenya gushaka amafaranga aho urwo rwego rukangurira ibigo by’imari biciriritse gushishikariza abagore kwitabira no kumenya gukorana n’ibigo by’imari biciriritse bafata inguzanyo kuko aribwo buryo bwatuma batera imbere. Mu mahugurwa yahuje intumwa... Read More
RUSIZI: ABAMBUYE IBIGO BY’IMARI IMITUNGO YABO IZAFATIRWA
Abahagarariye ibigo by’imari iciriritse bafatanyije n’abayobozi b’imirenge yo mu karere ka Rusizi, bahawe igihe cy’ukwezi kumwe kugirango babe barangije kwishyuza amafaranga asaga miliyoni mirongo icyenda n’enye yagiye atangwa mu nguzanyo ntiyishyurwe. Uyu mwanzuro wafashwe mu nama yahuje ubuyobizi bw’akarere ka Rusizi n’abahagarariye ibigo by’imari ndetse n’abahagarariye amabanki bose bakorera mu karere ka Rusizi. Abayobozi mu mirenge... Read More


text:
Abagore bagize umumaro ukomeye mu mateka ya Bibiliya. Ibitekerezo byabo, n’uburyo bari babanye mo n’Imana byagize ingaruka ikomeye kandi nziza ku bantu bo mu isi y’iki gihe.
Sara yubashye umugabo we Aburahamu ku buryo butangaje, Mariya yatoranijwe n’Imana mu bandi bakobwa ngo abyare Umucunguzi Yesu Kristo. Aba bagore bose uko ari batanu mu bigaragara ubuzima bwabo buratangaje ndetse baranarangwa n’ibikorwa by’ubutwari.
Sara- Umugore wubaha:
1 Petero 3 :5-6 « Abagore ba kera biringiraga Imana, ni ko birimbishaga bagandukira abagabo babo, nk’uko Sara yumviraga Aburahamu akamwita umutwe we. Namwe muri abana b’uwo niba mukora nezantumugire ubwoba bubahamura».
Sara yakurikiye umugabo we Aburahamu atazi aho bagiye kubera isezerano ry’Imana yari yabasabye guhaguruka bakerekeza mu gihugu batari bazi. Yagomabaga kuba yagira ugushidikanya ashingiye ku kwizera guke yari kugira ku bijyanye n’ibyo Imana yari yabasezeranije kuburyo yari koshya umugabo we ntibakore ibyo yari yabasabye bijyanye no guhaguruka bagasiga igihugu cy’i wabo bakajya mu cyindi cy’isezerano.
Rahabu- umugore waranzwe n’ukwizera gukomeye :
Abaheburayo 11 :31 « Kwizera ni ko kwatumye uwo Rahabu atarimburanwa n’abatumviye Imana, kuko yakiranye abatasi amahoro ».
Binyuranye n’abagore bandi bane (4) muri busange muri iyi nkuru. Rahabu ntiyari azwi nk’umuntu w’intungane imbere y’Imana, ahubwo we yari azwi nk’umuntu wari indaya mu gace yabaga mo. Rahabu yavuye mu byo yizeraga bidatunganye yemera kwakira agakiza. Akaba yahamagawe kubera ko yakiriye intasi akazicumbikira i we ndetse ku bucyeye bwabo akanaziyobora inzira aho kuziyobya. Yakobo 2 :25 « Dore na maraya uwo Rahabu. Mbese ntiyatsindishirijwe n’imirimo ubwo yacumbiraga za ntumwa, akaziyobora indi nzira ? Imana yamukijije uburaya bitewe n’intambwe imwe yateye akakira agakiza.
Rusi - Umugore w’imico myiza :
Rusi ntiyigeze atererana Nyirabukwe Nawomi mu bibazo byari bikomereye umutima we byo kuba yari amaze gupfusha umugabo we. Rusi 1 :16 « Rusi aramusubiza ati “winyinga kugusiga, no gusubira yo ngo ne gukurikira, kuko aho uzajya nanjye ari ho nzajya, kandi aho uzarara ari ho nzarara. Ubwoko bwa we ni bwo buzaba ubwoko bwanjye, Imana yawe ni yo izaba Imana yajye” »
Nubwo Rusi yasabwe na nyirabukwe Nawomi kwisubirira mu gihugu cy’i wabo ; we yaratsimbaraye yanga kujya yo ndetse afata icyemezo cya gitwari cyo kumuguma (nyirabukwe) i ruhande.
Ubundi Rusi yagombaga kuba yatererana Nawomi akajya kwishakira undi mugabo cyane ko yari akiri muto. Ariko yahisemo kumuguma i ruhande ndetse aranamwubaha. Ibi rero ni byo byatumye Rusi afatwa w’intwari kandi w’imico myiza. (Rusi 3 :11) Rusi ntiyari kubasha kumenya ahazaza igihe yavaga i Mowabu. Ariko Nyagasani we yari abizi.
Esiteri – Umugore w’umunyamurava no kwitanga :
Esiteri 4:16 « Genda uteranye abayuda bari i Shushani mwiyirize ubusa munsabire, mumare iminsi itatu ku manywa na nijoro mutagira icyo munywa cyangwa icyo murya.»
Esiteri yari umugore mwiza kandi w’igikundiro. Ariko ubwiza bwe bw’inyuma bwari agace gato kuri we kuko n’imbere mumutima byari uko. Akaba yari umwana w’imfubyi wari yararezwe akanitabwaho na nyirarume Morodekayi. Mu buzima bwe akaba yari umunyabwenge kandi yubaha Imana ndetse nyuma aza kugirirwa ubuntu aba umwamikazi.
Ubutwari yagize ahangaha rero ni uko yemeye guhakirwa benewabo I bwami anasaba bene wabo gusenga biyirije ubusa kugira ngo Imana irokore ubwoko bw’iwabo bw’ubuyuda kugira ngo buticwa nk’uko byari byategetswe na Hamani. Ibi bikaba byaranatanze umusaruro mwiza kuko nyirarume Morodekayi wari yaranamureze atigeze abambwa nk’uko byari byategetswe na Hamani.
Mariya- Umugore wabyaye umucunguzi :
Luka 1:38 «Mariya aramubwira ati “Dore ndi umuja w’Umwami Imana, bimbere uko uvuze”. Nuko Marayika amusiga aho aragenda». Abenshi mu bahanga mu bya Bibiliya bemeza ko Mariya yari umwangavu mbere y’uko abonekerwa na Marayika Gaburiyeli. Ndetse mu bwangavu bwe, Imana yamufataga nk’umukobwa w’umutima (udasamara). Yizeraga Imana n’ubwo atari yakamenya ibizamubaho mu buzima bw’ahazaza h’icyo gihe.
Akaba afatwa nk’intwari kuko yabyaye Umwana w’Imana nk’uko byari atarigeze yiyandarika ndetse akaharanira kurwana ku buzima bwe igihe Herode yabugenzaga.
Iyi nkuru tuyikesha “whatchristianwanttoknow.com”.